Η προστασία μου | Orange Pharmacy\nCSMED Χειρουργική Μάσκα Χρώμα Urban Grey 1 τεμ Τύπου ΙIR ΕΛΟΤ 14683+AC\nΧειρουργική μάσκα μίας χρήσης σε ατομική, αεροστεγώς κλειστή, συσκευασία. …\nCSMED Χειρουργική Μάσκα Χρώμα Μπλε 1 τεμ Τύπου ΙIR ΕΛΟΤ 14683+AC\nΙατρική μάσκα μίας χρήσης σε ατομική, αεροστεγώς κλειστή, συσκευασία. …\nCSMED Χειρουργική Μάσκα Χρώμα Dolphin Grey 1 τεμ Τύπου ΙIR ΕΛΟΤ 14683+AC\nCSMED Χειρουργική Μάσκα Χρώμα Sunny Yellow 1 τεμ Τύπου ΙIR ΕΛΟΤ 14683+AC\nCSMED Παιδική Ιατρική Μάσκα Χρώμα Sunny Yellow 1 τεμ Τύπου IIR ΕΛΟΤ 14683+AC\nΙατρική παιδική μάσκα μιας χρήσης σε ατομική, αεροστεγώς κλειστή, συσκευασία. …\nCSMED Χειρουργική Μάσκα Χρώμα Barbie Pink 1 τεμ Τύπου ΙIR ΕΛΟΤ 14683+AC\nCSMED Παιδική Ιατρική Μάσκα Χρώμα Μπλε 1 τεμ Τύπου IIR ΕΛΟΤ ΕΝ 14683+AC\nΙατρική παιδική μάσκα μιας χρήσης σε ατομική, αεροστεγώς κλειστή, συσκευασία. AAA …\nCSMED Χειρουργική Μάσκα Χρώμα Forest Green 1 τεμ Τύπου ΙIR ΕΛΟΤ 14683+AC\nKMASK Ιατρικές Μάσκες - Ελληνικής Κατασκευής 3PLY τύπου IIR 50 τεμ\nΜάσκες ιατρικές με BFE>98% κλάσης IIR, Ελληνικής κατασκευής. …\nMicrolife NC 150 Ψηφιακό Θερμόμετρο\nΤο Microlife NC 150 θερμόμετρο μετώπου παρέχει σταθερές μετρήσεις θερμοκρασίας σώματος (πυρετός, δέκατα, υποθερμία) χωρίς επαφή, μόλις σε 3 δευτερόλεπτα.\nOmron M2 Basic Ψηφιακό Πιεσόμετρο Μπράτσου\nΠιεσόμετρο Μπράτσου με Ανίxνευση Αρρυθμίας (HEM-7121J-E). Η σωστή χρήση ενός ψηφιακού πιεσόμετρου μπορεί να σας βοηθήσει να έχετε καλύτερη υγεία και πρόληψη.\nAccurate Παλμικό Οξύμετρο FS20C\nTο Accurate Παλμικό Οξύμετρο Δακτύλου FS20C προσφέρει αξιόπιστη μέτρηση του κορεσμού του οξυγόνου του αίματος (SPO2) και των καρδιακών παλμών.\nΜάσκες προστασίας σε απλά σύντομα Ελληνικά\nΣε γενικές γραμμές σήμερα στην Ελλάδα μπορούμε να βρούμε 2 μεγάλες κατηγορίες μασκών στα πλαίσια των μέτρων ατομικής προστασίας που παίρνουμε για την πρόληψη της διασποράς COVID-19\nMaskne, αυτά που πρέπει να γνωρίζω\nΗ maskne, σύνθετη λέξη από Mask + akne είναι μία παραλλαγή της acne mechanika , ακμή η οποία είχε παρατηρηθεί και συσχετιστεί με την εφαρμογή μέσων ατομικής προστασίας όπως μάσκες και άλλος εξοπλισμός από επαγγελματίες που τον χρησιμοποιούν για πολλές ώρες.\nΤι είναι το παλμικό οξύμετρο?\nΠαλμικό οξύμετρο, κορεσμός οξυγόνου, COVID-19. Ποια σχέση έχουν μεταξύ τους?\nΝέος κορωνοϊός Covid-19 – Οδηγίες ΕΟΔΥ


Σεμινάριο IMPROV για ηθοποιούς - Άλφα Θέατρο\nΣεμινάριο IMPROV για ηθοποιούς\nΚυριακή 11/2 14:00 Ανοιχτό δωρεάν μάθημα\nπληροφορίες και κρατήσεις θέσεων : [email protected] 6947821747\nΗ Άρτεμις και η Βασιλική δημιουργούν μία ομάδα ηθοποιών που εξερευνά το improv ως εργαλείο υποκριτικής με στόχο έναν ελεύθερο ηθοποιό, που απολαμβάνει κάθε στιγμή πάνω στην σκηνή, που έχει την ικανότητα να εκφράζεται δημιουργικά, άκριτα, καλλιεργώντας την ομαδικότητα και τον κοινό νου.\nΕνάντια την κοινή εσφαλμένη άποψη πως η σκηνή είναι το μέρος για να ξεχωρίσεις, το improv ξεδιπλώνει την μοναδικότητα κάθε ηθοποιού ως μέσο για την ζωτική λειτουργία της ομάδας που θέλει να μοιραστεί μία ιστορία με το κοινό.\nImprov θα πει ελεύθερη έκφραση, εμπιστοσύνη στην παρόρμηση και απενοχοποίηση της αποτυχίας. Ξεκίνησε την δεκαετία του 50’ από την Viola Spolin, σαν τεχνική υποκριτικής για να βοηθήσει τους ηθοποιούς να ζουν στο τώρα και να αντιδρούν, χωρίς να κρίνουν τις επιλογές τους, αυθόρμητα. Την δεκαετία του 60’ δημιουργήθηκε το improv με την σημερινή του μορφή, από τον Keith Jonestone και από εκείνη την στιγμή έγινε μία αυτόνομη και ολοκληρωμένη μορφή τέχνης.\nΗ Βασιλική Κίσσα, είναι απόφοιτη του Θεάτρου Τέχνης. Γνώρισε το Improv πριν 6 χρόνια και από τότε έχει διδαχθεί από τους μεγαλύτερους εκπαιδευτές Improv Theater στον κόσμο. Έχει πραγματοποιήσει παραστάσεις και έχει διδάξει σεμινάρια σε Τουρκία, Φιλανδία, Σουηδία, Ολλανδία, Βέλγιο, Ισπανία, Γαλλία, Γερμανία και Αμερική. Είναι βασική εκπαιδεύτρια της ImproVIBE και μέλος του πρώτου Improv Theater Duo στην Ελλάδα, τους Bus Και.\nΗ Άρτεμις Γρύμπλα είναι απόφοιτη του Θεάτρου Τέχνης και κάτοχος του διπλώματος μετάφρασης λογοτεχνίας από το πανεπιστήμιο της Σορβό-νης, και συνέχισε της σπουδές της με επιμόρφωση πάνω στην μετάφραση και την υποκριτική σε Ισπανία, Γαλλία και Πολωνία. Είναι ιδρυτικό μέλος της ομάδας αυτοσχεδιαστικού θεάτρου (Improv Comedy Theater) Κακές Ιδέες, και από το 2011 εργάζεται στο θέατρο ως ηθοποιός και αυτοσχεδιάστρια.


Για την περίπτωση του Ζαν Λουκ Ασούμπρε που είναι δανεικός από την ομάδα μας στη Λαμία κάνει αναφορά σε ρεπορτάζ για τους ποδοσφαιρστές που αγωνίζονται εκεί υπό τη μορφή δανεισμού η ιστοσελίδα Lamiaole.gr\nΝα σημειωθεί ότι ο Ασούμπρε έχει συμβόλαιο με την ΑΕΚ και για τη νέα σεζόν, άρα εάν θέλει να τον κρατήσει στο ρόστερ της η Λαμία και να τον κάνει δικό της θα πρέπει να παραχωρήσει κάποιο ποσό στην ομάδα μας.\nΑναλυτικά το απόσπασμα του δημοσιεύματος που αναφέρεται στον Ασούμπρε:\n«Η μοναδική περίπτωση, στην οποία δεν έχει γίνει ξεκάθαρο ακόμα αν η Λαμία θα κινηθεί για τον παίκτη, είναι αυτή του Ζαν Λουκ Ασούμπρε. Τα δείγματα που έχει δείξει ο Ιβοριανός εξτρέμ μέχρι τώρα είναι εξαιρετικά. Μιλάμε για παίκτη με ταχύτητα και ικανότητα όταν έχει τη μπάλα στα πόδια.\nΣτην περίπτωση του Ασούμπρε πάντως, ο ΠΑΣ Λαμία έχει χρόνο. Η ΑΕΚ Λάρνακας -στην οποία ανήκει ο παίκτης- δεν «καίγεται» για να τον καλέσει πίσω. Δεν θα έλεγε «όχι» στο ενδεχόμενο μεταγραφής του και για αυτό το λόγο, εφόσον οι «κυανόλευκοι» αποφασίσουν να κινηθούν για τον Ασούμπρε, θα καθίσουν στο τραπέζι των διαπραγματεύσεων».


Καλάργαρης: «Όνειρο ζωής η συμμετοχή στους Ολυμπιακούς» | Onsports.gr\nhome ΣπορΥγρός ΣτίβοςΚαλάργαρης: «Όνειρο ζωής η συμμετοχή στους Ολυμπιακούς» Κοινοποιήστε\nΚαλάργαρης: «Όνειρο ζωής η συμμετοχή στους Ολυμπιακούς»\tΣυντάκτης: Onsports Team\nΔημοσίευση: Παρασκευή, 03 Φεβρουαρίου 2012 19.05\n«Ακόμα προσπαθώ να συνειδητοποιήσω πως πέτυχα το μεγαλύτερο μου στόχο», δήλωσε ο 22χρονος κολυμβητής του Εθνικού.\tΌνειρο ζωής χαρακτήρισε τη συμμετοχή στους Ολυμπιακούς του Λονδίνου ο Γιάννης Καλάργαρης, που σε πρόσφατο μίτινγκ στη Μπάνια Λούκα «έπιασε» το όριο συμμετοχής στα 50μ. ελεύθερο, πετυχαίνοντας παράλληλα και πανελλήνιο ρεκόρ (22.08). «Αποτελούσε ανέκαθεν όνειρο στη ζωή μου η συμμετοχή σε Ολυμπιακούς Αγώνες. Από μικρός έβλεπα τους αγώνες στην τηλεόραση και ονειρευόμουν τον εαυτό μου να βρίσκεται εκεί! Ακόμα προσπαθώ να συνειδητοποιήσω πως πέτυχα το μεγαλύτερο μου στόχο. Από εκεί και πέρα, στόχος μου είναι κάποια βελτίωση στο πανελλήνιο ρεκόρ και ό,τι καλύτερο προκύψει στο Ευρωπαϊκό και στην Ολυμπιάδα», δήλωσε ο 22χρονος κολυμβητής του Εθνικού και συνέχισε:\n«Η αλήθεια είναι πως μόνο και μόνο με τη συμμετοχή μου είμαι πολύ ικανοποιημένος. Αυτό δεν σημαίνει ότι δεν θα προσπαθήσω για το καλύτερο. Θα ήμουν ευτυχισμένος με μία πρόκριση στους ημιτελικούς, αν τύχαινε, δε, κάτι ακόμα καλύτερο, θα ήμουν εκστασιασμένος. Για την ελληνική αποστολή πιστεύω ότι το επίπεδό της θα είναι ανεβασμένο και ελπίζω σε πολλά καλά αποτελέσματα».\tΚατηγορία: Υγρός Στίβος


Cilaos: Προσφορές ξενοδοχείων τελευταίας στιγμής - TripAdvisor\nCilaos: Προσφορές ξενοδοχείων τελευταίας στιγμής\nΨάχνετε για άμεση κράτηση σε κάποιο ξενοδοχείο (Cilaos); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά τελευταίας στιγμής και απολαύστε την επίσκεψή σας (Cilaos, Arrondissement of Saint-Pierre).\nΠροβολή 6 ξενοδοχείων στην περιοχή Cilaos, ανάλογα με τη δημοτικότητά τους.\nΠροσφορές τελευταίας στιγμής για Cilaos\nΨάχνετε για άμεση κράτηση σε κάποιο ξενοδοχείο (Cilaos); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Cilaos. Ταξιδιώτες όπως εσείς έγραψαν 3.560 κριτικές και δημοσίευσαν 3.217 αυθεντικές φωτογραφίες για ξενοδοχεία (Cilaos) στο TripAdvisor.


Πόσο πόνο μπορούμε πραγματικά να αντέξουμε; | Portraits\nΠόσο πόνο μπορούμε πραγματικά να αντέξουμε;\nΟ πόνος είναι το σήμα που μας στέλνει το σώμα όταν θέλει να μας προειδοποιήσει, ότι κάτι δεν πάει καλά. Ωστόσο παρατηρείται, ότι δεν τον αισθάνονται όλοι με την ίδια ένταση, καθώς κάποιοι μάλλον μπορούν να τον διαχειριστούν καλύτερα.\nΕπομένως πόσο πόνο μπορούμε πραγματικά να αντέξουμε;\nΗ Σίντι Τζόουνς καθηγήτρια του Πανεπιστημίου Bond στην Αυστραλία, εξηγεί τι συμβαίνει με τη φυσιολογία και την ψυχολογία του πόνου\nΗ αρχή του πόνου, είναι το σημείο στο οποίο ο εγκέφαλός μας ξεκινά να τον καταγράφει. Δηλαδή, πόση πίεση ή ερέθισμα χρειάζεται για τον εγκέφαλό να καταγράψει κάτι τόσο οδυνηρό.\nΗ ανοχή του πόνου, από την άλλη πλευρά, αφορά στο πόσο πόνο μπορεί κανείς να αντέξει χωρίς να χρειαστεί να κάνει κάποια ενέργεια να τον ανακουφίσει, όπως για παράδειγμα αντιφλεγμονώδη φάρμακα, αλοιφές, παγοκύστες κτλ.\nΜερικοί άνθρωποι μπορούν να αντιμετωπίσουν περισσότερο πόνο από άλλους\nΝιώθουμε πόνο λόγω των σημάτων που στέλνονται από τους αισθητήριους υποδοχείς μας, μέσω των νευρικών ινών, στον εγκέφαλό μας.\nΗ ανοχή του πόνου σε όλους διαφέρει και μπορεί να εξαρτάται από μια σειρά παραγόντων όπως η ηλικία, το φύλο, τα γονίδια, ο πολιτισμός και το κοινωνικό περιβάλλον. Ο τρόπος με τον οποίο επεξεργαζόμαστε τον πόνο, επηρεάζει γνωστικά την ανοχή του πόνου μας.\nΓια παράδειγμα, εάν μεγαλώνετε με τρόπο που σας ενθαρρύνει να καταστέλλετε και να μην αντιδράτε σε οδυνηρές εμπειρίες, η ανοχή του πόνου σας μπορεί να είναι υψηλότερη.\nΤα ίδια τα νευρικά κύτταρα διαδραματίζουν επίσης ρόλο. Τα άτομα που πάσχουν από κάποια ασθένεια, έχουν περισσότερα κατεστραμμένα νευρικά κύτταρα, τα οποία μπορούν να προκαλέσουν υψηλότερη ή χαμηλότερη ανοχή στον πόνο.\nΟι αισθητήριοι υποδοχείς μας, στέλνουν σήματα στον εγκέφαλό μας, μέσω των νευρικών ινών.\nΥπάρχει λόγος που βλασφημούμε όταν πονάμε\nΜελέτες έχουν δείξει ότι αυτό είναι μια αντίδραση του σώματός μας, η οποία οδηγεί σε «μείωση του πόνου» και βοηθά στην ανακούφιση του.\nΟ εγκέφαλος μπορεί να μειώσει τον πόνο\nΊσως να έχετε παρατηρήσει ότι κάθε φορά που χτυπάτε κάπου έχετε την τάση να τρίβετε το σημείο που πονά. Η επιστήμη λέει ότι υπάρχει λόγος που συμβαίνει αυτό. Η συγκεκριμένη κίνηση μπορεί να διακόψει τη μετάδοση ενός σήματος πόνου στις νευρικές ίνες, οπότε μειώνεται η αντίληψη ότι πονάτε.\nΟυσιαστικά, η απόσπαση της προσοχής από ένα χτυπημένο άκρο ή από το κάψιμο σε ζεστό νερό, μπορεί να σταματήσει την ανάπτυξη του πόνου.\nΑΝΟΧΗ ΣΤΟΝ ΠΟΝΟ\nΠΟΣΟ ΠΟΝΟ ΑΝΤΕΧΟΥΜΕ


Δημιουργηθηκε στις Δευτέρα, 23 Δεκεμβρίου 2013 21:17\nαπό την ουκρανική μαρξιστική οργάνωση «Ενάντια στο ρεύμα»\nΤις τελευταίες εβδομάδες η Oυκρανία βρίσκεται σε αναβρασμό. Στην πρωτεύουσα Kίεβο γίνονται συνεχώς διαδηλώσεις και την κύρια έκταση της χώρας κατέχει όγκος κατασκηνωμένων διαδηλωτών που ονομάζεται «Μαϊντάν» («πλατεία» στα ουκρανικά). Θα προσπαθήσουμε να δώσουμε μια ανάλυση των γεγονότων.\nΗ κρίση στην Ουκρανία προέκυψε ως συνδυασμός εσωτερικών και διεθνών προβλημάτων. Ξεκινάμε με τα διεθνή :\nΠρώτα από όλα η Ουκρανία αντιμετωπίζει πρόβλημα επιλογών εξωτερικής πολιτικής. Ήδη από καιρό βρίσκεται στο πεδίο της διαμάχης για την επιρροή! Κύριοι αντίπαλοι σε αυτόν τον αγώνα αποτελούν ο ευρωπαϊκός ανταγωνισμός, πίσω από τον οποίο κρύβονται οι ΗΠΑ, και η Ρωσία. Και η Ρωσία και η Ευρωπαϊκή Ένωση προσπαθούν να οικοδομήσουν τις δικές τους ιμπεριαλιστικές ενώσεις για να κερδίσουν περισσότερες μάχες στο επίπεδο των διεθνών αγορών. Κάθε πλευρά προσκαλεί την Ουκρανία να ενωθεί μαζί της.\nΓι' αυτό η κυβέρνηση του προέδρου Γιανουκόβιτς άλλαξε την γραμμή της εξωτερικής πολιτικής και απέρριψε την «ευρω-ατλαντική ολοκλήρωση /ενσωμάτωση». Το ερώτημα για την ένταξη της χώρας στο ΝΑΤΟ έχει αποσυρθεί από την ημερήσια διάταξη. Ωστόσο η νέα κυβέρνηση δεν έχει απαντήσει αρνητικά στην «ευρωπαϊκή ολοκλήρωση». Η προσέγγιση στην ΕΕ ήταν ξεκάθαρος στρατηγικός στόχος της νέας κυβέρνησης. Ταυτόχρονα η κυβέρνηση Γιανουκόβιτς βελτίωνε τις σχέσεις της με την Ρωσία. Πολλοί το αντιλήφτηκαν ως σημάδι μετατόπισης του κέντρου βάρους της εξωτερικής πολιτικής προς τα ανατολικά αλλά αντικειμενικά η κυβέρνηση Γιανουκοβιτς έπαιξε το ρόλο μιας πολιτικής εξισορρόπησης των δυο ιμπεριαλιστικών κέντρων.\nΤην ύστατη στιγμή, όταν είχαν μείνει λίγες μέρες για την ολοκλήρωση των διαπραγματεύσεων και την υπογραφή της συμφωνίας, η κυβέρνηση αρνήθηκε να υπογράψει το ήδη αποφασισμένο έγγραφο. Aπό όσα ξέρουμε, μεγάλοι Ουκρανοί βιομήχανοι ήταν αρκετά δυσαρεστημένοι με τους όρους συνεργασίας και η αποτελεσματική τους διαμαρτυρία ανάγκασε την κυβέρνηση να σταματήσει την διαδικασία. Επίσημα η κυβέρνηση δήλωσε ότι η ένταξη στην ΕΕ εξακολουθεί να αποτελεί στρατηγικό στόχο της εξωτερικής της πολιτικής απλά πάγωσε τις διαπραγματεύσεις για να διαπραγματευτεί με την ΕΕ ευνοϊκότερους όρους. Αυτά πυροδότησαν την κρίση...\nΤο σύμφωνο για την συνεργασία με την ΕΕ κανένας από τους Ουκρανούς αναλυτές δεν το μελέτησε στα σοβαρά. Αν όμως αναλογιστούμε ό,τι έχει δημοσιοποιηθεί στα ΜΜΕ από την αρχή της πολιτικής κρίσης, [είναι σαφές ότι] η ΕΕ είχε επιλέξει την καλύτερη οικονομική θέση που έπρεπε να πάρει στο εσωτερικό της οικονομίας της χώρας και είχε αποφασίσει την καταστροφή μιας σειράς οικονομικών κλάδων. Έτσι, οι ευρωπαίοι ιμπεριαλιστές δυσαρεστηθήκαν που η κατάσταση ξέφυγε από τα χέρια τους. Η ΕΕ έχει ξεκινήσει την πίεση στην Ουκρανία για να υπογράψει το σύμφωνο συνεργασίας όπως ήταν εξ αρχής, καθώς απορρίπτει τις όποιες αλλαγές στο κείμενο. Για κάθε ενδεχόμενο οι Ουκρανοί διπλωμάτες δεν έχουν ακόμα προχωρήσει σε παραχωρήσεις. Στις 15 Δεκέμβρη, όταν γραφόταν αυτό το άρθρο, ο Ευρωπαίος Επίτροπος Στεφάν Φίλε δήλωσε ότι δεν πρόκειται να διαπραγματευτούν με την Ουκρανία για αλλαγές επί του κειμένου.\nΕίναι αρκετά καλά γνωστό ότι η Ουκρανία έχει αρκετές εσωτερικές διαφορές. Στα δυτικά και το κέντρο της χώρας το μεγαλύτερο μέρος του πληθυσμού είναι Ουκρανοί, και κατά κύριο λόγο χρησιμοποιείται η ουκρανική γλώσσα. Ανατολικά και νότια το ποσοστό του εθνοτικά ουκρανικού πληθυσμού μειώνεται, κατοικούν πολλοί Ρώσοι ενώ η ρωσική γλώσσα υπερισχύει της ουκρανικής. Τέλος, ιδιαίτερο ενδιαφέρον παρουσιάζει η περιοχή κοντά στα Καρπάθια, η ιστορική περιοχή της Γαλικίας. Στην σύσταση της σημερινής Ουκρανίας, μετά τον 2ο Παγκόσμιο Πόλεμο, οι κολοσσιαίες διαφορές μεταξύ αυτών τον περιοχών, ακόμα δεν έχουν εξομαλυνθεί.\nΚαθοριστικά, από το καλοκαίρι του 2013 η πορεία προς την ΕΕ οδηγείται προς σταθεροποίηση. Εναλλακτικά σημεία προς συζήτηση δεν βγαίνουν στην δημοσιότητα. Ο Γιανουκόβιτς προσωπικά πίεζε τους βουλευτές του κυβερνώντος κόμματος να ψηφίσουν τα αναγκαία έγγραφα για την προώθηση των διαπραγματεύσεων με την ΕΕ. Όταν ο βουλευτής του Ανώτατου Συμβουλίου της χώρας Ιγκορ Μαρκοβ υποστήριξε δημόσια την προσχώρηση στην Τελωνειακή Ένωση, του αφαιρέθηκε η βουλευτική ιδιότητα και συνελήφθη. Ο Μαρκοβ ήταν εκλεγμένος στην Οδησσό. Η σύλληψή του έφερε το χάος στην πόλη: λίγες μόνο ώρες μετά την σύλληψή του, 500 περίπου διαμαρτυρόμενοι επιτέθηκαν στην τοπική αστυνομική διεύθυνση απαιτώντας την αποφυλάκισή του. Για την καταστολή της διαμαρτυρίας χρειάστηκε να επιστρατευτούν ειδικές δυνάμεις τριών περιοχών. Αυτό είχε ως αποτέλεσμα ο Γιανουκόβιτς να χάσει μέρος των υποστηρικτών του, που τον ψήφισαν το 2010 προσδοκώντας μια βελτίωση των σχέσεων με την Ρωσία.\nΤο χάραγμα μιας πορείας για την ευρωπαϊκή ολοκλήρωση, έκανε τον Γιανουκόβιτς και το κόμμα του να χάσουν τους παραδοσιακούς τους υποστηρικτές, χωρίς κέρδος από τις ευρωφιλικές αυταπάτες στα βορειοδυτικά. Σ' αυτές τις περιοχές η παρούσα κυβέρνηση δεν κατάφερε ποτέ να αποκτήσει υποστήριξη. Χάρη στην προσπάθεια για ευρωπαϊκή προοπτική υπήρχε έντονη ελπίδα για να αποκτηθεί υποστήριξη, αλλά ανεπιτυχώς. Επίσης, το πάγωμα των διαπραγματεύσεων δημιούργησε στα δυτικά της χώρας ένα κλίμα δυσαρέσκειας.\nΔυσαρεστημένη πλέον με το καθεστώς Γιανουκόβιτς είναι όλη η χώρα. Η κυβερνώσα ομάδα εφήρμοσε τέτοια αντιλαϊκή εσωτερική πολιτική που έφερε τους πάντες εναντίον της. Αλλά οι γεωγραφικές διαφορές της χώρας είχαν προκαθορίσει μια διαφορετικού είδους σχέση ανάμεσα στις μάζες των εργαζομένων και το καθεστώς. Στο κέντρο και τα δυτικά ποτέ δεν το δέχτηκαν, ακριβώς όπως και τον Γιουστσιένκο δεν τον δέχτηκαν ποτέ η ανατολή και ο νότος. Με άλλα λόγια η παρούσα κυβέρνηση φάνηκε σαν μια ιδεολογική σταθερά στα μάτια των ψηφοφόρων, γι' αυτό και η απογοήτευση προκλήθηκε από τις αυταπάτες όλων σχετικά με την ευρωπαϊκή ολοκλήρωση, και έφερε την γενική κατακραυγή.\nΈτσι, το επονομαζόμενο φιλοευρωπαϊκό κίνημα του «Μαϊντάν» ξεκίνησε στο Κίεβο το βράδυ 21ης προς 22α Νοέμβρη, ως μια μικρή αυθόρμητη διαμαρτυρία. Στην Ουκρανία πάρα πολλοί τρέφουν αστικές αυταπάτες σχετικά με την δυτική Ευρώπη και νομίζουν ότι εκεί είναι παράδεισος ή υπάρχουν οι ιδανικότεροι όροι ζωής. Ταυτόχρονα η αστική πολιτική προσανατολίστηκε στο να καθοδηγήσει το κίνημα. Παρ' όλα αυτά το Κίεβο προσπάθησε να αποστασιοποιηθεί από όλα αυτά. Ως αποτέλεσμα σχηματίστηκαν δυο «μαϊντάν» σε δυο γειτονικές πλατείες· μια ανεξάρτητη συγκέντρωση στην Πλατεία Ανεξαρτησίας και μια κομματική στην Πλατεία Ευρώπης !\nΤώρα θα εξετάσουμε την σύσταση των πολιτικών της αντιπολίτευσης. Έχουμε τρία κόμματα, επονομαζόμενα «πορτοκαλί» : το Μπατίφστσινα (πατρίδα), που συνεχίζει να επιβιώνει παρά τη σύλληψη της Γούλια Τιμοσσένκο, το νέο κόμμα «Ουντάρ» (χτύπημα), με επικεφαλής τον φιλοαμερικανό μποξέρ Βιτάλι Κλίτσσκο και το κόμμα «Σβαμπόντα» (ελευθερία). Το τελευταίο υποστηρίζει την ιδεολογία του «ολοκληρωτικού εθνικισμού» - ουκρανικής εκδοχής του φασισμού, και διακινεί ρατσιστικές ιδέες! Μέχρι το 2002 ονομαζόταν Σοσιαλεθνικιστικό Κόμμα Ουκρανίας με σαφή αναφορά και θαυμασμό στον Χίτλερ και τις ιδέες του, γι’ αυτό πιο σαφές είναι να ορίζονται ως ναζί. Αυτό το κόμμα χαρακτηρίζεται από παθολογική ρωσοφοβία γι’ αυτό η τελείως ανεξάρτητη από τους Ρώσους κυβέρνηση Γιανουκόβιτς τους φαίνεται ως απλή εκπροσώπηση των Ρώσων κατακτητών.\nΗ «Σβαμπόντα» τα τελευταία χρόνια καυχιόταν για τα πογκρόμ της σε διαφορετικούς και αριστερούς ακτιβιστές. Αρκεί να πούμε ότι το 2013 διέλυσε παρουσίαση συλλογής από έργα του Τρότσκι για την Ουκρανία, την πρώτη στην ουκρανική γλώσσα. Μέχρι σήμερα έχει διαλύσει τις δύο από τις τέσσερις παρουσιάσεις.\nΗ άνοδος του «Σβαμπόντα» είναι γεγονός των τελευταίων 6 ετών, μέχρι πρότινος ήταν ένα περιθωριακό κόμμα, που είχε απλά μια μικρή υποστήριξη στην Γαλικία, και σήμερα έχει περισσότερους βουλευτές από τους σταλινικούς του Κ.Κ. Ουκρανίας. Αυτή η σημαντική επιτυχία έχει σχέση με την απογοήτευση της μεγάλης μάζας από τα φιλελεύθερα εθνικιστικά κόμματα. Κατά την περίοδο της διακυβέρνησης Γιουστσένκο, οι φιλελεύθεροι εθνικιστές είχαν παρουσιάσει πειστικότατα την αναποτελεσματικότητά τους! Αλλά μέσα σ’ αυτήν την αναμπουμπούλα, οι υποστηρικτές των πορτοκαλί κόμματων αντί να χάσουν την πίστη τους στον εθνικισμό, βρήκαν διέξοδο σε πιο ριζοσπαστικές εθνικιστικές δυνάμεις. Οι φιλελεύθεροι εθνικιστές του κόμματος «Πατρίδα» και του κόμματος «Χτύπημα» στάθηκαν αδύναμοι να κινητοποιήσουν τον κόσμο να διεκδικήσει την εξουσία και γι’ αυτό τώρα χρειάζεται «βοήθεια» από τους φασίστες της «Σβομπόντα». Το αποτέλεσμα αυτής της κοντόφθαλμης, μυωπικής πολιτικής ήταν απλά να δυναμώσει μια γενική πολιτική συμπάθεια στην άκρα Δεξιά..\nΤο αχρωμάτιστο και ακομμάτιστο φιλο ΕΕ κίνημα-«Μαϊντάν» έχει δημιουργήσει την αρκετά λανθασμένη εντύπωση σε πολλούς ότι ο κόσμος αρχίζει να ξεφεύγει από την επιρροή της μπουρζουαζίας, αλλά τα πράγματα δεν είναι ακριβώς έτσι! Δεν ήταν λίγες οι πορτοκαλί αντιπολιτευόμενες δυνάμεις που αποφάσισαν εκμεταλλευτούν αυτήν την ανεξαρτησία εν τη γενέσει της και για λίγες μέρες, για την διάλυση του Μαϊντάν, μάζεψαν τον κόσμο τους από την πλατεία Ευρώπης στην πλατεία Ανεξαρτησίας. Τυπικά ανήκαν στο ακομμάτιστο κομμάτι, αλλά πρακτικά είχαν προσελκύει από την επιρροή τους, επειδή είχαν καλή οργάνωση ενώ το ακομμάτιστο δεν είχε.\nΤο κίνημα Μαϊνταν δήλωσε ότι θα σταθεί μέχρι την σύνοδο κορυφής του Βίλνιους της ΕΕ. Δεν είχε ένα καθορισμένο πλάνο, και φαινόταν ότι θα διαλυθεί σύντομα ειρηνικά. Αλλά τότε η κατάσταση πήρε μια απρόσμενη ροπή : το βράδυ 29 προς 30 Νοέμβρη ειδικές δυνάμεις της αστυνομίας προσπάθησαν να διαλύσουν τους παρευρισκόμενους στην πλατεία.\nΔεν ήταν ακόμα σαφές αν αυτά ήταν προβοκάτσιες από πλευρές της αντιπολίτευσης. Κατά μια εκδοχή οι ηγέτες του Μαϊντάν ξεκίνησαν μια ειδική παραπληροφόρηση από άκρη ως άκρη της πόλης. Πάντως ότι κι αν ήταν, υπό το παρόν καθεστώς οι λαϊκές διαμαρτυρίες αντιμετωπίζονται με βία! Έτσι δύσκολα θα μπορούσε να ήταν προβοκάτσια... η δράση των ειδικών δυνάμεων της αστυνομίας το χάραμα 29 προς 30 Νοέμβρη, ταιριάζει απόλυτα με το στυλ της παρούσας κυβέρνησης.\nΚατά την διάλυση του ευρωκινήματος Μαϊντάν κανένας δεν σκοτώθηκε, αλλά σημειώθηκαν μαζικοί ξυλοδαρμοί φοιτητών που προκάλεσαν λαϊκή οργή στα δυτικά και το κέντρο της χώρας. Η ανατολή και ο νότος που δεν έχουν και πολλές προσδοκίες από την Ευρώπη, έμειναν ασυγκίνητοι. Στο Κίεβο ξεκίνησε δεύτερο Μαϊντάν με περισσότερο κόσμο από το πρώτο. Την 1η Δεκεμβρίου οι διαμαρτυρίες κατά του καθεστώτος Γιανουκόβιτς συγκέντρωσαν μερικές εκατοντάδες χιλιάδες κατοίκους του Κιέβου. Μεγάλες διαδηλώσεις πραγματοποιήθηκαν στα δυτικά της χώρας· από εκεί κατευθύνθηκε η «εκστρατεία» για το Κίεβο!\nΣτο Κίεβο και την δυτική Ουκρανία, όπως μπορούμε να κρίνουμε, η διάθεση αλλάζει. Το μεγαλύτερο μέρος των Γαλικιανών είχε συμπάθεια προς τους Ναζί, ενώ οι κάτοικοι του Κιέβου βγήκαν στους δρόμους με δημοκρατικές διαθέσεις και ήθος. Αρκέστηκαν στην διαφθορά και την αυθαιρεσία των υπαλλήλων. Προσπάθειες για φασιστικές διαδηλώσεις παρατηρήθηκαν και στο Λβοβ. Η σύνθεση των διαδηλωτών στο Κίεβο απαρτιζόταν από διανοούμενους, μικροαστούς, εργαζομένους και σπουδάζουσα νεολαία, ενώ οι Γαλικιανοί αποτελούνταν από μια μάζα μισοπρολετάριων γεωργών, αλλά μεγάλος αριθμός εργατών δεν έχει παρατηρηθεί. Έτσι μ’ αυτήν την σύσταση το νέο Μαϊντάν είναι κυρίως μικροαστικού χαρακτήρα, και έχει στόχους όχι μόνο προς την ΕΕ αλλά και την ανατροπή της παρούσας κυβέρνησης, και η ιδεολογία τους ποικίλει : μεγάλο μέρος είναι δημοκρατικών ιδεών και άλλο φασιστικών.\nΤο βράδυ της 1ης Δεκέμβρη, στον απόηχο των διαμαρτυριών, μαχητικές δυνάμεις της άκρας δεξιάς, προσπάθησαν να εισβάλουν στην Προεδρεία της Ουκρανίας. Η επίθεση απέτυχε κι οι ηγέτες του Μαϊντάν δημόσια αποκήρυξαν τους συμμετέχοντες, ωστόσο τις τελευταίες μέρες το κόμμα Σβαμπόντα εμφανίζει έντονη δραστηριότητα για την απελευθέρωση των κρατουμένων της επίθεσης. Αυτή η δραστηριότητα καθιστά τους φασίστες ηγεσία της κινητοποίησης.\nΑπό τις πρώτες κιόλας μέρες του 2ου Μαϊντάν φαινόταν να υπάρχει η απειλή, οι ναζιστές να πάρουν τον πλήρη έλεγχο του κινήματος. Ένοπλοι από το Σβομπόντα και άλλες ακροδεξιές ομάδες προσπαθούν να περιφρουρήσουν το Μαϊντάν εκδιώκοντας αριστερούς ακτιβιστές που προσπαθούν να επηρρεάσουν την μάζα των διαδηλωτών. Πρώτο θύμα τους ήταν η τροτσκιστική οργάνωση «Αριστερή Αντιπολίτευση», τους οποίους πέταξαν με τις κλωτσιές από το Μαϊντάν. Στις 4 Δεκέμβρη στην οδό Κρεστσάτκι, δημιούργησαν επεισόδιο επιτιθέμενοι στους ακτιβιστές συνδικαλιστές, αδελφούς Λεβίν που μοίραζαν ανακοίνωση κοινωνικού περιεχομένου.\nΣτο Μαϊντάν, οι ναζί πιέζουν ακόμα και τους φιλελεύθερους εθνικιστές συμμάχους τους. Πλέον, με βάση την υπεροχή της δύναμής τους κατάφεραν και κέρδισαν την ηγεμονία. Τώρα η χορωδία του Μαϊντάν επαναλαμβάνει τον ύμνο των ναζί «Δόξα στην Ουκρανία, στους Ήρωες Δόξα». Βέβαια ακόμα μπορούν και οι εκπρόσωποι άλλων κατευθύνσεων να παραστούν στο Μαϊντάν, εκτός από την αριστερά· ακόμα μπορούν !\nΣυμβολική δράση που επισφράγισε την νίκη των φασιστών μέσα στο κίνημα ήταν η βάρβαρη καταστροφή μνημείου του Λένιν, στην πλατεία Μπεσσαραμπάσκαγια, πράγμα που είχαν ήδη προσπαθήσει μέλη των οργανώσεων «Σβομπόντα» και «Δεξιός Τομέας» ήδη από το βράδυ της 1ης Δεκεμβρίου, αλλά τότε απέτυχαν. Την εβδομάδα που μεσολάβησε έκαναν πολλές επιθέσεις στο μνημείο, αλλά την 8η του μήνα εφάρμοσαν μια επιχείρηση μεγάλης κλίμακας : οδήγησαν στο μνημείο μεγάλο όγκο δυνάμεων ώστε να απομακρύνουν την ομάδα που φύλαγε το μνημείο, το απομάκρυναν από το βάθρο και το πελέκησαν με σφυριά ώστε να μην μπορεί να αποκατασταθεί.\nΗ καταστροφή του μνημείου ήταν μια τακτική νίκη αλλά και στρατηγική ήττα. Η καταστροφή έχει προκαλέσει σύγχυση στους δημοκρατικούς κύκλους, και η υποστήριξη στο Μαϊντάν, όπως φαίνεται από τον αριθμό των συμμετεχόντων, άρχισε να πέφτει. Αν συγκρίνουμε το σήμερα με την πορτοκαλί επανάσταση, η έκτασή της είναι πιο περιορισμένη, η σύνθεσή της πιο ακραία, και οι μαζικές συγκεντρώσεις πολύ πιο αραιές. Οι κάτοικοι του Κιέβου, σε αντίθεση με το 2004, πήγαιναν στο Μαϊντάν μόνο μετά τις δουλειές τους και στις αργίες· έτσι τώρα οι συγκεντρώσεις τους είχαν τα μεγέθη του 2004 μόνο τα Σαββατοκύριακα! Οι διοργανωτές περιμένουν περισσότερη υποστήριξη από τη δυτική Ουκρανία, κυρίως από την Γαλικία, στην οποία, μετά την καταστροφή του μνημείου του Λένιν, ο ενθουσιασμός φούντωσε. Σε άλλες περιοχές οι διαμαρτυρίες προσελκύουν εξίσου ή και περισσότερο κόσμο, ενώ στο νότο και τα ανατολικά οι συγκεντρώσεις είναι ολιγάριθμες, παρ’ ότι στην Πορτοκαλί Επανάσταση, εκεί γίνονταν οι πιο μαζικές συγκεντρώσεις. Αυτά δείχνουν ότι η κοινωνική βάση του σημερινού Μαϊντάν είναι περισσότερο τοπικιστικού-περιφερικού χαρακτήρα\nΕδώ υπήρχε ένα πολιτικό αδιέξοδο : οι διαδηλωτές αδυνατούσαν να ρίξουν την κυβέρνηση, και η κυβέρνηση αδυνατούσε να διαλύσει τους διαδηλωτές. Ο Γιανουκοβιτς επιχείρησε να διαπραγματευτεί με την αντιπολίτευση με την μέθοδο της «στρογγυλής τραπέζης», αλλά κάτι τέτοιο στάθηκε αδύνατο, η αντιπολίτευση επιμένει σε άνευ όρων πραγματοποίηση των αιτημάτων της. Η αντιπαράθεση συνεχίζεται.\nΣτα δυτικά, κυρίως στην Γαλικία, η κυβέρνηση έχει χάσει τον έλεγχο, αλλά στις περισσότερες περιοχές της χώρας αισθάνεται δυνατή. Η ακροδεξιά τάση του Μαϊντάν φοβάται την ανατολή και τον νότο, όπου εκεί διατηρεί παθητική και απαισιόδοξη στάση. Η κυβέρνηση δεν χαίρει υποστήριξης ενώ αρκετοί θεωρούν την στάση της αυτοκτονική, λόγω της αποδοχής Ναζιστών σε θέσεις κρατικής εξουσίας.\nΗ κατάσταση δεν μπορεί να θεωρηθεί ανεξάρτητα από την ταξική πάλη. Η αριστερές δυνάμεις που καταλαβαίνουν την ανάγκη αγώνα εξίσου ενάντια στην κυβέρνηση και τους φασίστες, δεν χαίρουν επιρροής στην κοινωνία. Οι σταλινικοί στο μεγαλύτερο τους μέρος έχουν αποσυρθεί από τις διαμάχες είτε υποστηρίζουν την ένταξη στην Τελωνιακή Ένωση. Έτσι έχουν ταυτιστεί με το Μαϊντάν με την διαφορά ότι οι τελευταίοι συνεισφέρουν στα συμφέροντα του δυτικού ιμπεριαλισμού ενώ οι σταλινικοί δουλεύουν για τους Ρώσους .\nΤο πιο ενδιαφέρον είναι οτι η Ρωσία δεν χρειάζεται μια τέτοια στάση. Η Ρωσία τηρεί στάση ουδετερότητας στα εσωτερικά της Ουκρανίας, και καταδικάζει την ανάμειξη της ΕΕ στην πολιτική κρίση, συνεχίζει παράλληλα τις διαπραγματεύσεις για συνεργασία με την κυβέρνηση Γιανουκόβιτς, αλλά δεν πρόκειται να κάνει παραχωρήσεις σε ζωτικής σημασίας σχετικά με την Ουκρανία. Η παράλογα υψηλή τιμή του φυσικού αερίου παραμένει αμετάβλητη. [Σημείωση της ΝΠ: ο Πούτιν τελικά πρόσφερε μείωση κατά 30% της τιμής του αερίου και 15 δισ. ευρώ "δανειακή βοήθεια"]\nΕν τω μεταξύ αυτόν τον καιρό η κυβέρνηση πάσχει από διεθνή απομόνωση. Μέχρι σήμερα είναι απελπισμένη για δανειακές πιστώσεις, που κανείς δεν διατίθεται να παραχωρήσει. Οι ΕΕ, ΗΠΑ, ΔΝΤ, Παγκόσμια Τράπεζα, δεν θέλουν ούτε να συζητήσουν κάτι τέτοιο! Η Κίνα μέχρι την οποία ταξίδεψε ο Γιανουκόβιτς εν μέσω της κρίσης, ούτε αυτή προσφέρει τέτοιες ελπίδες... Προσέφερε στον Γιανουκοβιτς μόλις 3 δισ. δολάρια, ενώ η χώρα χρειάζεται τουλάχιστον 10!\nΗ απεγνωσμένη ανάγκη της Ουκρανίας για ξένο δανεισμό δημιούργησε ένα δεύτερο κύμα οικονομικής κρίσης, η οποία ξεκίνησε το καλοκαίρι του 2012, αλλά ήταν πιο απαλή από την πρώτη, ωστόσο η κυβέρνηση πάλι απέτυχε στο οικονομικό πλάνο του προϋπολογισμού για το 2013. Από το φθινόπωρο του 2013 ξεκίνησαν καθυστερήσεις στις πληρωμές μισθών, συντάξεων, επιδομάτων, κοινωνικών παροχών κ.ά. Μεγάλο τμήμα του προϋπολογισμού δεν έχει ακόμα καλυφθεί. Υπό αυτές τις συνθήκες η κυβέρνηση πρέπει είτε να προσφύγει σε δανεισμό είτε να κάνει περικοπές στο μέγεθος των κοινωνικών παροχών, και επειδή ο δανεισμός δεν έρχεται από πουθενά, είναι αναγκαίες οι μειώσεις μισθών, συντάξεων, υποτροφιών και άλλων επιχορηγήσεων, πράγμα που σε καιρό κρίσης είναι αδύνατο για κοινωνικούς λόγους. Έτσι η κυβέρνηση έχει φτάσει σε ένα τέλμα!\nΑκόμα κι αν αλλάξει κυβέρνηση, η νέα αστική κυβέρνηση, θα αντιμετωπίσει τα ίδια προβλήματα. Ίσως καταφέρει να δανειστεί από τους δυτικούς, αλλά σε αντάλλαγμα θα πρέπει να υπογράψει συμφωνία συνεργασίας που ουσιαστικά θα σημαίνει την λεηλασία της ντόπιας οικονομίας και το τελικό αποτέλεσμα θα είναι το ίδιο, επιδείνωση της κρίσης ! Επίσης, αυτό θα μπορούσε να προκαλέσει διάσπαση στην χώρα : για πολλούς στα ανατολικά της χώρας τόσο η κυβέρνηση, όσο και οι ναζί, είναι το ίδιο απαράδεκτοι. Η νίκη της αντιπολίτευσης πάλι θα προκαλούσε πολιτικό χάος !\nΈτσι μπορούμε να προβλέψουμε μια επιδείνωση στην οικονομική κατάσταση της χώρας ανεξάρτητα από την έκβαση του πολιτικού αγώνα. Όσον αφορά το πολιτικό σύστημα, υπάρχουν πολλά μονοπάτια διεξόδου από την κρίση, που δεν αποκλίνουν όμως από την γενική τάση, την τάση για ισχυροποίηση της αντίδρασης! Αν η κυβέρνηση Γιανουκόβιτς επιβιώσει, της είναι αναγκαίο να επιδιορθώσει την αντιδημοτικότητα που προκάλεσε η κρατική καταστολή. Μια αποφασιστική λύση θα μπορούσε να την φρενάρει μέχρι τις προεδρικές εκλογές του 2015. Αν νικήσει η αντιπολίτευση, θα έχουμε απλά αντιδραστικοποίηση του καθεστώτος σε βαθμό ημιφασιστικό και οι Ουκρανοί φασίστες θα εξαπολύσουν διώξεις εναντίον όποιου δεν πιστεύει στο σύνθημα «Δόξα στην Ουκρανία - Τιμή στους Ήρωες»!\nΌλα αυτά τα σενάρια καθιστούν δύσκολη την ταξική οργάνωση του ουκρανικού προλεταριάτου. Αρκεί να παραθέσουμε ότι η «Σβομπόντα» διεκδικεί εδώ και καιρό νόμο ποινικοποίησης της έκφρασης «της κομμουνιστικής ιδεολογίας, σε όλες της τις εκφάνσεις». Έτσι οι προοπτικές του πολιτικού αγώνα στην χώρα φαίνονται αρκετά δυσοίωνες... Οι εργαζόμενες μάζες για άλλη μια φορά έγιναν εργαλείο στα χέρια της αντίδρασης και εμείς δεν μπορούμε ακόμα να αλλάξουμε αποφασιστικά την κατάσταση.\nΜετάφραση : Σπυρίδων Τσάρος SoS R\nΕπιμέλεια : Γιάννης Σιμ.


«Ρεάλ όπως λέμε Παναθηναϊκός» - Onsports.gr\nOnsports Team\t22 Απριλίου 2011, 00:44\nΈνα αποθεωτικό άρθρο για τον Παναθηναϊκό και τον Ζέλικο Ομπράντοβιτς γράφτηκε σε ηλεκτρονική έκδοση καταλανικής εφημερίδας.\nΟ αρθρογράφος Χόσεπ Φίτα αποθέωνει τον «Ζοτς» αλλά και τον Ζοσέ Μουρίνιο.\n«Ξέρουν να εκμεταλλεύονται κάθε αδυναμία των ανώτερων αντιπάλων τους και τελικά να παίρνουν τη νίκη» γράφει αρχικά ο Ισπανός δημοσιογράφος για να προσθέσει: «Αυτό ακριβώς έκανε ο Ομπράντοβιτς στα προημιτελικά της Ευρωλίγκα. Εξ ορισμού, η Μπάρτσα του Τσάβι Πασκουάλ ήταν ανώτερη από την ελληνική ομάδα - είχε και το πλεονέκτημα έδρας -, αλλά ο Σέρβος τεχνικός ήταν ικανός να ξεπεράσει τους μπλαουγκράνα με το αργό του παιχνίδι και με αρχηγό τον Δημήτρη Διαμαντίδη να επιβληθεί παικτών - αστέρων όπως αυτοί της Μπαρτσελόνα (της κατόχου της Ευρωλίγκας)».\nΟ Φίτα αναφέρεται και στη σχέση που διατηρούν ο Μουρίνιο και ο Ομπράντοβιτς με τους διαιτητές των αγώνων: «Αξίζει να τονίσουμε ότι ο Ομπράντοβιτς, όπως κάνει ακριβώς και ο Μουρίνιο, δεν ξέχασε να ασκήσει την απαραίτητη πίεση και στους άρχοντες του αγώνα, τους διαιτητές. Είναι πλέον κλασική η φωτογραφία του Σέρβου τεχνικού με κατακόκκινο πρόσωπο, κατάκοπος και με τη φλέβα να πετάει, διαμαρτυρόμενος για κάθε διαιτητική απόφαση (όσο καθαρή κι αν είναι) που δεν συμφέρει την ομάδα του».


ΙΣΤΟΡΙΑ ΤΗΣ ΕΛΛΗΝΙΚΗΣ ΝΕΟΛΑΙΑΣ: ΚΩΝΣΤΑΝΤΙΝΟΣ ΜΠΟΓΔΑΝΟΣ : Α σιχτίρ, καθικοκάθικα!\nΚΩΝΣΤΑΝΤΙΝΟΣ ΜΠΟΓΔΑΝΟΣ : Α σιχτίρ, καθικοκάθικα!\nΦωτο : Ο Κ. Μπογδάνος.\nΠολλοί αναρωτιούνται τι μυαλό κουβαλάει αυτός ο Μπογδάνος. Κάποιοι τον βρίζουν, τον έχουν αποκαλέσει «Λιγδάνο», «Σκατοδημοσιογράφο του κώλου», «Μπογδανοτσόγλανο», και άλλα υποτιμητικά.\nΟ ίδιος , απαντά "Α σιχτίρ, καθικοκάθικα!" και θεωρεί τον εαυτό του απόγονο των Ηρώων του 1821. Την προηγούμενη βδομάδα, ζώθηκε τ άρματα να στηρίξει το ΝΑΙ, και να σώσει την Ελλάδα...\nΥπηρέτησα δίπλα σε πρασινοσκούφηδες. Ιστορία ξέρω. Κι αγαπώ το Καστελόριζο, λιθάρι-λιθάρι. Η σημαία με συγκινεί. Κι αν είναι, πολεμώ γι’αυτή. – (Κ.Μπογδάνος, 29 Ιουν 2015)\nΟ Μπογδάνος, προειδοποιούσε ότι αν δεν ψηφίσουμε ΝΑΙ, θα έρθουν τα τσάρτερ να πάρουν τις γυναίκες μας και να τις κάνουν πουτάνες, όπως έγινε στην Ουκρανία. Σχετικά έγραψε...\nΟ συνάδελφός μου στην EBRD, Ουκρανός, ιστορούσε πώς από το σπίτι του κοντά στο αεροδρόμιο κοιτούσε τα τσάρτερ επί το έργο: Φόρτωναν κορίτσια. Σαρωμένο δια του καπιταλισμού, το πρώην ανατολικό μπλοκ έβλεπε τον εαυτό του να σκυλεύεται. Δεν θα το ζήσω. – (Κ.Μπογδάνος, 29 Ιουν 2015)\nΑποφάσισε λοιπόν, να αγωνιστεί, να μην ζήσει τέτοιες φριχτές εικόνες. Ως άλλος οπλαρχηγός, άκουσε «τα κελεύσματα του καιρού» και προειδοποίησε «Οι Ζουλού πλησιάζουν!» ενώ χαρακτήριζε «μαζοχιστές», και «κάφρους», όσους συντάσσονταν με το ΟΧΙ...\nΘα επικρατήσουμε με αγάπη για την πατρίδα και για λογαριασμό των παραπλανημένων, αφελών, μαζοχιστών συμπολιτών μας... Και θα συγκρουστούμε με τα τσιράκια και τους κάφρους κατά τα κελεύσματα του καιρού. Κι όταν όλα θα’χουν τελειώσει, κερνάω PIMM’S. (Κ.Μπογδάνος, 25 και 30 Ιουν 2015)\nΣτον αγώνα που έκανε, δεν υπήρξε αφελής, ήξερε ότι οι «κάφροι» είναι πονηροί, επιτίθενται από παντού. Συνεπώς έδινε και συμβουλές στους συναγωνιστές του...\nΚοινό των ενεργών κάφρων είναι ότι κατανέμονται σε οριζόντια τομή. Σου την πέφτουν από τ’αριστερά και τα δεξιά, γενικώς πανταχόθεν. - (Κ.Μπογδάνος, 24 Ιουν 2015)\nΉταν σίγουρος για τη νίκη του ΝΑΙ. Και προέβλεπε τρελό πανηγύρι, την βραδιά του αποτελέσματος...\nΠοτέ και για κανένα λόγο, για κανένα γιούρο, για καμια ομάδα, για κανένα κόμμα, δεν θα πανηγυρίσουμε τόσο παλαβά κι απόλυτα, όσο την Κυριακή το βράδυ -(Κ.Μπογδάνος, 29 Ιουν 2015)\nΟ οπλαρχηγός Μπογδάνος, έδωσε μάχη σκληρή, αλλά οι ...Ζουλού τελικά, τον πήραν φαλάγγι. Τώρα, κρύβεται στα υπόγεια του Σκάι, τραγουδώντας τα επαναστατικά τραγούδια του Σάκη Ρουβά.\nΥΓ- Άλλο η κριτική και άλλο η απειλή. Η κριτική σε «οπλαρχηγούς» σαν τον Μπογδάνο, είναι απαραίτητη. Διαφωνούμε όμως, με όλους εκείνους που διατυπώνουν εναντίον του, απειλές.\nat 3:36:00 μ.μ.\nLabels: ΔΗΜΟΨΗΦΙΣΜΑ, ΜΠΟΓΔΑΝΟΣ Κωνσταντίνος


Δύο κάτοικοι δήμου Λαγκαδά νεκροί σε τροχαία σε Κριθιά και Ζαγκλιβέρι σε ένα 24ωρο\nΤη ζωή τους έχασαν δύο κάτοικοι δήμου Λαγκαδά, 34 και 31 ετών, σε δύο τροχαία που συνέβησαν στην Κριθιά και το Ζαγκλιβέρι.\nΣτην πρώτη περίπτωση το τροχαίο σημειώθηκε στις 24/8 στις 4:15 τα ξημερώματα στην παλαιά Εθνική Οδό Θεσσαλονίκης- Σερρών, στο ύψος της Κριθιάς, με θύμα έναν 31χρονο, ο οποίος ήταν και ο οδηγός του οχήματος. Το όχημα ξέφυγε από την πορεία του με αποτέλεσμα να σκοτωθεί ο 31χρονος βουλγάρικης υπηκοότητας και να τραυματιστούν ελαφρά οι άλλοι τρεις επιβαίνοντες.\nΣτο Ζαγκλιβέρι ένας 34χρόνος άντρας, δημότης Λαγκαδά, άφησε την τελευταία του πνοή στην άσφαλτο σήμερα τα ξημερώματα. Η μηχανή που οδηγούσε ξέφυγε από την πορεία της με αποτέλεσμα τον θανάσιμο τραυματισμό του νεαρού, ο οποίος ήταν πατέρας τριών ανήλικων παιδιών.


Χλιαρή-Γκρι Friday με μικρές εκπτώσεις και πωλήσεις - Εφημερίδα ΛΑΟΣ Βέροια Ημαθίας\n02 Δεκ 2021 08:45\nΣτην γενικά υποτονική αγορά των τελευταίων δύο ετών και τις ειδικές συνθήκες λόγω Covid, οι καταστηματάρχες πόνταραν σε εκπτωτικές ημέρες τύπου BLACK FRIDAY για να τονωθεί ο τζίρος τους. Ωστόσο, εκ του αποτελέσματος η κίνηση δεν ήταν η αναμενόμενη, αλλά αντίστοιχα και οι εκπτώσεις δεν ήταν κάτι παραπάνω από τις εκπτώσεις που βλέπουμε καθ’ όλη την διάρκεια του έτους. Ακόμη και στις μεγάλες αλυσίδες, που άλλες χρονιές υπήρχαν προσφορές Μαύρης Παρασκευής που προκαλούσαν τον καταναλωτή να σπεύσει για να μην τις χάσει, φέτος το «σκόντο» ήταν μικρό και δεν σε ξεσήκωνε για αγορές. Λίγο οι μεγάλες αυξήσεις των τιμών, λίγο το διαρκές ηλεκτρονικό εμπόριο, έκαναν την φετινή Μπλακ Φράιντεϊ, μάλλον γκρι και ιδιαιτέρως χλιαρή και σε εκπτώσεις και σε πωλήσεις! Άντε και του χρόνου με την Μαύρη Παρασκευή και ας ελπίσουμε ότι θα κινηθούν λίγο καλύτερα τα πράγματα τις γιορτινές ημέρες.


Εκδήλωση ΚΚΕ Λευκάδας για την Οκτωβριανή Επανάσταση στο Μεγανήσι - Meganisi Times\n16 Νοέ 2012 Ανακοινώσεις/Δ.Τύπου, Δραστηριότητες/Εκδηλώσεις\t17\nΕκδήλωση ΚΚΕ Λευκάδας για την Οκτωβριανή Επανάσταση στο Μεγανήσι\nΠέμπτη 22 Νοεμβρίου 2012, 18:30, Αίθουσα Πολιτισμού Σπαρτοχώρι\nΗ Κ.Ο. Λευκάδας του ΚΚΕ σας καλεί στην εκδήλωση που διοργανώνει για την 95η επέτειο της Οκτωβριανής Σοσιαλιστικής Επανάστασης την Πέμπτη 22 Νοέμβρη 2012 ώρα 6.30 μ.μ. στο Πολιτιστικό Κέντρο Ταφίων Δήμου Μεγανησίου (Αίθουσα Πολιτισμού Σπαρτοχώρι) με ομιλητή τον Κώστα Μπάτσικα, μέλος της Κ.Ε. του ΚΚΕ, με θέμα:\n«Η καπιταλιστική Οικονομική Κρίση φέρνει\nπιο επιτακτικά στο προσκήνιο την επικαιρότητα\nκαι την αναγκαιότητα του σοσιαλισμού»\nΔιεγράφη ο βουλευτής Λευκάδας Θοδωρής Σολδάτος από τη Νέα Δημοκρατία Ενημέρωση από την «ΤΡΙΧΩΝΙΔΑ» ΑΕ για τα προγράμματα LEADER.\n18 Νοεμβρίου 2012\t@ 22:41\nΚαι λίγα λόγια από τον Στάθη στους απανταχού συντρόφους(Σιγά ..θα ιδρώσει το αυτί τους)\nΟι ημέρες που έρχονται «είναι γκαστρωμένες», όπως έλεγε ο αείμνηστος Χαρίλαος Φλωράκης. Ο χειμώνας που έρχεται θα είναι βαρύς κιαδίστακτος με τους αδύναμους. Συνεπώς η στάση που θα κρατήσει το ΚΚΕ για το επόμενο διάστημα έχει ιδιαίτερη σημασία για τις τύχες του λαού και της χώρας.\nΗ επ’ εσχάτοις συρρικνωμένη απήχηση του ΚΚΕ στο εκλογικό σώμα δεν το βγάζει, τουλάχιστον όχι ακόμα, απ’ το πλαίσιο των αγώνων του λαού εναντίον της παλινόρθωσης του πιο άγριου και πρωτόγονου καπιταλισμού από την εποχή του Ντίκενς σε όλη την Ευρώπη και βεβαίως στην Ελλάδα, έτσι όπως εκφράζεται με την κόλαση των Μνημονίων – κι όχι μόνον.\nΠέρα απ’ τις απλουστεύσεις (του στυλ «το Μνημόνιο δεν είναι το πρόβλημα, το πρόβλημα είναι ο καπιταλισμός») oι οιωνοί για τον δρόμο που έχει πάρει το ΚΚΕ δεν είναι καλοί.\nΑς μείνουμε κατ’ αρχήν στα γεγονότα: την ημέρα που η ανίερη Ιερά Συμμαχία των Τριών της Τρόικας πέρναγε απ’ τη Βουλή το θανατηφόρο πακέτο των μέτρων, η κ. Παπαρήγα ανάλωσε την ομιλία της, κατά 80%, επιτιθέμενη στον ΣΥΡΙΖΑ. Θα μπορούσε να θεωρηθεί υστερία, αν δεν ήταν λάθος.\n«Μόνον διαφορές τακτικής ανάμεσα στη Ν.Δ. και τον ΣΥΡΙΖΑ», διακρίβωσε η Αλέκα.\nΔεν έμεινε όμως μόνον στις διακριβώσεις, αλλά πέρασε και στις προφητείες: «ο ΣΥΡΙΖΑ θα γίνει σοσιαλδημοκρατία, μάλιστα λιγότερο ριζοσπαστική απ’ όσον το ΠΑΣΟΚ της πρώτης του εποχής».\nΕίναι κρίμα (στην πραγματικότητα ντροπή) να ξεπέφτει κανείς, πόσο μάλλον ένας μαρξιστής, σε «δίκες προθέσεων».\nΑλλά είναι ακόμα πιο θλιβερό, την ίδια ταραχή που έπαθαν τα παπαγαλάκια του Mega με τον κ. Λαφαζάνη ομιλούντα περί«κοινοβουλευτικού πραξικοπήματος» να παθαίνει ταυτοχρόνως και η κυρία Παπαρήγα μέσα στην αίθουσα. Ως «πασαρέλα» απαξίωσε τις διαμαρτυρίες του ΣΥΡΙΖΑ κι άλλων δυνάμεων για το πραξικόπημα που επιχειρούσε φόρα παρτίδα από του βήματος της Βουλής ο κ. Στουρνάρας για το αυτοδιοίκητο της Βουλής.\nΘλιβερά παράδοξα με ακόμα πιο θλιβερά παρεπόμενα: να εισπράττει αίφνης το ΚΚΕ επαίνους κι εύσημα απ’ τον κ. Σαμαρά, τον κ. Πρετεντέρη, τον κ. Βενιζέλο, την ευμενή ανοχή του… κ. Βορίδη, ακόμα και τα ιντερνετικά εύγε του κ. Κικίλια!!! – «με επαινούν οι εχθροί μου, κάπου κάνω λάθος» κάποτε, κάποιος, έλεγε.\nΜαζεύτηκαν πολλά; Οχι! έχει κι άλλα, ακόμα πιο παράδοξα, τουλάχιστον για τους κομμουνιστές και τους αριστερούς: «Ο ΣΥΡΙΖΑ ζητάει εκλογές προτού προλάβει το κίνημα να οργανωθεί(!) και να ξεσκεπαστεί(!) ο πραγματικός χαρακτήρας της δικής του πολιτικής, που είναι η πολιτική διαχείρισης της κρίσης σε βάρος του λαού(!)» (σ.σ.: τα θαυμαστικά δικά μου).\nΕδώ το ΚΚΕ βγάζει με τα χέρια του τα μάτια του: «προτού προλάβει το κίνημα να οργανωθεί»; – τριάντα χρόνια το οργανώνουμε, με το ΚΚΕ στην πρωτοπορία.\nΑλλά ας πούμε, για την οικονομία της συζήτησης, ότι το κίνημα δεν είναι ακόμα οργανωμένο επαρκώς – έως ότου να οργανωθεί, τι; – μαμ, κακά και νάνι; Ή μήπως ένα κίνημα οργανώνεται μέσα απ’ τους αγώνες, χωρίς να περιμένει πρώτα… να οργανωθεί κι ύστερα… να αγωνισθεί; – παιδαριώδεις σκέψεις. Και λογικά άλματα προκειμένου να δικαιολογηθούν τα αδικαιολόγητα.\nΤέλος, το ότι ο σατανικός ΣΥΡΙΖΑ «θέλει να διαχειρισθεί την κρίση σε βάρος του λαού» το ισχυρίζεται μόνον ο κ. Αδωνις Γεωργιάδης (όταν έχει διαβάσει πολύ Νεφελίμ).\nΕίναι πιθανόν ο ΣΥΡΙΖΑ να αποτύχει εν τέλει να προασπισθεί τον λαό,αλλά να πιστεύει κανείς ότι θέλει να τον χαντακώσει, αυτό ξεπερνά τα όρια της πολιτικής σκέψης και εισέρχεται στο πεδίο της συνωμοσιολογίας.\nΔυστυχώς, ως φαίνεται, το ΚΚΕ έχει εγκλωβισθεί στην ίδια του τη ρητορική (αριστερίστικη και σεχταριστική) σε πολιτικές που απάδουν τηςκομμουνιστικής παράδοσης: «Αδιάφορο το ΚΚΕ για τις παραβιάσεις του Συντάγματος», δήλωσε από του βήματος της Βουλής ο κ. Παφίλης. «Αστικό Σύνταγμα είναι έτσι κι αλλιώς, εμάς δεν μας κόφτει, εμείς δεν το έχουμε ψηφίσει», συνέχισε.\nΑγαπητέ μου Θανάση, για τη Δημοκρατία, την αποκατάστασή της -συνεπώς και για αυτό το Αστικό Σύνταγμα- χιλιάδες κομμουνιστές, αριστεροί και δημοκράτες εξορίσθηκαν, βασανίσθηκαν, έδωσαν τη ζωή τους! – τι έχετε πάθει;\nΤι είναι αυτά που λέτε; Σε Ελληνες πολίτες απευθύνεσθε, σε σκεπτόμενους ανθρώπους ή σε οπαδίτες και χούλιγκανς;\nΕίναι δυνατόν να κατηγορεί η Αλέκα τον ΣΥΡΙΖΑ για «μπλοκ της δραχμής», ακριβώς όπως τον κατηγορεί ο κ. Σαμαράς για «λόμπι της δραχμής»;\nΕίναι δυνατόν να μη συναινεί το ΚΚΕ στην παραπομπή Γιωργάκη στην αρμόδια Επιτροπή της Βουλής για τη λίστα Λαγκάρντ;\nΜάλιστα με το σκεπτικό που ανέπτυξε η Αλέκα: «Περιμένει ο λαός να τιμωρηθεί ο Παπανδρέου και τι θα γίνει; Θα ανεβεί η σύνταξη;»..!!!\nΑν αυτό το έλεγε άλλος, θα μιλούσα για κυνισμό, για αμοραλισμό, το είπε όμως η κυρία Παπαρήγα – τα έχετε χάσει; Δεν είναι\nη κάθαρση, δεν είναι η απόδοση δικαιοσύνης προϋπόθεση τηςδημοκρατικής ανασύνταξης; της επαναπολιτικοποίησης του λαού και τηςεπανενασχόλησής του με τα κοινά;\nΣτο 11ο Συνέδριο, ο Χαρίλαος είχε προτείνει και το κόμμα είχε επεξεργασθεί μια «δύσκολη» αλλά «γόνιμη» γραμμή: απευθυνόμαστε στον κόσμο του ΠΑΣΟΚ, όχι στο ΠΑΣΟΚ.\nΣήμερα εσείς κατηγορείτε τον ΣΥΡΙΖΑ ότι γίνεται ΠΑΣΟΚ, επειδή πολλοί πρώην ψηφοφόροι του ΠΑΣΟΚ (κι άλλων κομμάτων) προστρέχουν σε αυτόν.\nΤο ίδιο ισχυρίζονται ο ΔΟΛ, το Mega κι όλες οι άλλες δυνάμεις του κακού.\nΟ ΣΥΡΙΖΑ θα γίνει ΠΑΣΟΚ αν γίνει κολυμβήθρα του Σιλωάμ για ταστελέχη του ΠΑΣΟΚ κι όποιον άλλον μας έφερε έως εδώ.\nΟμως κάνετε, ενώ αφελείς δεν είσθε, πως δεν καταλαβαίνετε τηδιαφορά. Δηλαδή τι θέλετε; Οι πρώην ψηφοφόροι του ΠΑΣΟΚ ή της Ν.Δ. να μην έχουν καταφυγή, ούτε προσδοκία; και τότε, αν δεν μετακινηθούν αυτοί οιπολίτες, πώς θα αναταχθούν οι συσχετισμοί μέσα στον λαό, υπέρ του;\nΚάνετε όμως και κάτι άλλο, ακόμα χειρότερο: λέτε στον λαό ότι μέσα στο καπιταλιστικό πλαίσιο τίποτα δεν πρόκειται να αλλάξει κι ότι ώσπου να σας δώσει εντολή για τον σοσιαλισμό, ματαιοπονεί.\nΕτσι, όχι μόνον απογοητεύετε τον λαό (ο οποίος ώσπου να σας δώσει την εντολή για τον σοσιαλισμό πρέπει να επιζήσει) αλλά ταυτίζοντας\nτον στρατηγικό σας στόχο με την τακτική σας διαπράττετε αυτό που ο Λένιν έλεγε αριστερισμό.\nΚαι, κατ’ ακολουθίαν, για να υποστηρίξετε αυτή την πολιτικήαυτοακυρώνεσθε: λέτε στον λαό: στον σοσιαλισμό θα λυθούν όλα (στο μεταξύ ο άλλος πεινάει, άλλος αυτοκτονεί), οργανωθείτε στα σωματεία, στις γειτονιές, παντού και παλέψτε για τον σοσιαλισμό.\nΟ σοσιαλισμός δεν είναι κακός στόχος, είναι μάλλον ο καλύτερος, αλλά ώσπου να σχηματισθεί η λαϊκή πλειοψηφία που χρειάζεται (καθώς οι ίδιοι λέτε), ώστε να ανατρέψουμε τον καπιταλισμό, οι καπιταλιστές μάς αλαλιάζουν. Χθες με τις πιστωτικές κάρτες, φέρ’ ειπείν, σήμερα με το Μνημόνιο, αύριο πιθανόν με τίποτα φαιοχίτωνες.\nΘα συμφωνήσω μαζί σας ότι το Μνημόνιο είναι απλώς μια έκφανση του καπιταλισμού, ότι ο καπιταλισμός είναι οι κρίσεις του, ότι ο φασισμός είναισύμφυτος με τον καπιταλισμό όσον και ο πόλεμος.\nΟμως όλα αυτά είναι διαπίστωση, όχι πολιτική.\nΓια τους μαρξιστές, όπως έλεγε κι ο θείος Κάρολος, το πρόβλημα δεν είναι μόνον να ερμηνεύουμε τον κόσμο, αλλά να τον αλλάζουμε.\nΤα τελευταία πολλά χρόνια αλλάζουν τον κόσμο επί τα χείρω οι αντιδραστικές δυνάμεις της νεοφιλελεύθερης ακροδεξιάς με τη συνεπικουρία τηςσοσιαλδημοκρατίας.\nΑν θεωρείτε αδιάφορο τον χαμό και των τελευταίων εργατικώνκατακτήσεων, ώσπου να τις πάρουμε πίσω όλες μια και καλή στον σοσιαλισμό, καλώς πορεύεσθε.\nΠορεύεσθε όμως μέσα σε μια δική σας μεταφυσική, ολωσδιόλου δικήσας.\nΝα προσθέσω και εγώ κάτι σαν επίλογο;\n20 Νοεμβρίου 2012\t@ 15:45\nΚαι λίγα λόγια από τον Αλαβάνο στους απανταχού «συντρόφους» ((Σιγά ..θα ιδρώσει το αυτί τους)\n«Η σκέψη μου είναι πάρα πολύ απλή και θα έπρεπε να έχει γίνει. Ολες οι χώρες της ΕΕ, όλες οι μεγάλες τράπεζες, όλες οι επιχειρήσεις έχουν διαμορφώσει ένα σχέδιο για το ενδεχόμενο εξόδου της Ελλάδας από το ευρώ, εκτός από μας», δήλωσε ο πρώην πρόεδρος πρόεδρος του Συνασπισμού Αλέκος Αλαβάνος.\nΣε συνέντευξή του στη ΝΕΤ,ο κ. Αλαβάνος υποστήριξε ότι «παραμένει σοβαρά ανοικτό το ενδεχόμενο εξόδου της Ελλάδας από το ευρώ – οι περισσότεροι αναλυτές πιστεύουν μέσα στο 2013».\nΠροσπαθώντας να εξηγήσει την άποψή του πώς πρέπει να μελετηθεί το ενδεχόμενο εξόδου από την ευρωζώνη και επιστροφής σε εθνικό νόμισμα, ο κ.Αλαβάνος επισήμανε: «Πρέπει να σταματήσει η λοβοτομή που μας έχει γίνει στον εγκέφαλο. Δεν μπορεί οι άλλες χώρες να έχουν σχέδια και η Ελλάδα να είναι η μόνη χώρα που δεν έχει σχέδιο, όταν κάποιος είναι σε δύσκολη θέση εξετάζει όλα τα ενδεχόμενα και μετά επιλέγει».\nΚατά τον πρώην πρόεδρο του Συνασπισμού, «ζούμε σε μια λογική η οποία υπονομεύει την Ελλάδα για δεκαετίες. Κάνω έκκληση σταματήστε πια την τρομοκρατία, βάλτε τους Έλληνες επιστήμονες να μελετήσουν και θα αποφασίσει η ελληνική κοινωνία».\nΑναπτύσσοντας το σκεπτικό του, ο κ. Αλαβάνος συνέχισε: «Ό,τι κάνει η Ελλάδα είναι επώδυνο σήμερα. Το ερώτημα είναι αν θα φέρει προοπτική και τι θα αλλάξει».\nΤέλος στο μνημόνιο σημαίνει δραχμή\n«Μην μου μιλάτε εμένα για μνημόνιο. Πιστεύω ότι πρέπει να βάλουμε ένα τέλος στο μνημόνιο», υπογράμμισε ο κ. Αλαβάνος και πρόσθεσε: «Αν βάλουμε τέλος στο μνημόνιο θα πάμε εντελώς αυτομάτως σε εθνικό νόμισμα».\nΜάλιστα χαρακτήρισε «100% αδύνατη» την άποψη του ΣΥΡΙΖΑ ότι «μπορούμε να καταγγείλουμε το μνημόνιο και να παραμείνουμε στο ευρώ».\n«Πέρα από ΣΥΡΙΖΑ, από ΚΚΕ, από ΝΔ θα ήθελα να πούμε τα πράγματα με μία καθαρότητα. Δεν καταλαβαίνω γιατί τα κόμματα έχουν συμβάλει σε αυτή την λοβοτομή του κόσμου, να μην εξετάσουμε τη δυνατότητα εξόδου από το ευρώ», συνέχισε ο πρώην πρόεδρος του Συνασπισμού.\nΚατάτον κ. Αλαβάνο «το ΚΚΕ ήταν το πιο διορατικό» διαβλέποντας την πτωτική πορεία της χώρας μέσα στην ευρωζώνη. «Σήμερα όμως το ΚΚΕ δεν προωθεί πολιτικά τις προβλέψεις του αυτές», πρόσθεσε.\nΑλαβάνος: Να πει την αλήθεια στο λαό ο Τσίπρας\nΗ πρόταση του Τσίπρα οδηγεί σε έξοδο από το ευρώ αναφέρει ο Αλέκος Αλαβάνος σε συνέντευξη του στο «tometopo.gr».\n«Υπάρχει η άποψη ότι αν η Αριστερά πει στον κόσμο όλη την αλήθεια (ότι η έξοδος από το Μνημόνιο οδηγεί στην έξοδο από το ευρώ), θα χάσει την επαφή της με την κοινωνία» σημειώνει ο Αλ. Αλαβάνος,\n«Εδώ όμως διαχωρίζεται η Αριστερά από τις άλλες δυνάμεις. Εκείνες παρασκήνια και κόλπα, αυτή αλήθεια και όλη την αλήθεια. Η Αριστερά προειδοποιεί με ευθύνη τον λαό. Δεν του λέει μόνο ότι ο δρόμος έξω από το Μνημόνιο είναι και δρόμος έξω από το ευρώ, αλλά ότι είναι και ιδιαίτερα επώδυνος, όμως με προοπτική. Του δίνει τη δυνατότητα να επεξεργασθεί την ανησυχία του, που δεν είναι αβάσιμη. Δεν τον αφήνει να βρεθεί σε άγνωστο λιμάνι, να αιφνιδιασθεί, να στραφεί τελικά με μένος ενάντια στους υπαιτίους».\nΟ κ. Αλαβάνος τονίζει ότι «ήδη ακούμε την Ευρώπη να μας απειλεί με έξοδο από το ευρώ. Για να μη βρεθούμε στο χάος έχουμε ετοιμάσει το σχέδιό μας για την έξοδο. Με αυτόν τον τρόπο οι εργαζόμενοι δεν θα αιφνιδιαστούν, ούτε θα απογοητευτούν».\nΚαταλήγοντας αναφέρει «δυνατότητα κατάργησης του Μνημονίου δεν υπάρχει παρά μόνο εκτός ευρωζώνης» και επισημαίνει: «Μια λάθος εκτίμηση εδώ για τα περιθώρια ευλυγισίας της Γαλλίας ή της Γερμανίας μπορεί ν’ αποβεί μοιραία».\nΌταν δεν έχεις δικούς σου αγώνες, οικειοποείσαι τους αγώνες των άλλων και μετά από 9 μήνες απεργία στη χαλυβουργία π.χ., τους κατηγορείς ότι είναι και αδιάφοροι μπροστά στο χαμό των εργατικών κατακτήσεων.\n19 Νοεμβρίου 2012\t@ 09:40\nκαλα τα γραφεις φίλε Λιμοναρι, αλλα γιατι με ψευδωνυμο; Εγω κρυβομαι γιατι το να εισαι πασοκος σημερα ειναι ονειδος, αλλα εσυ που τα λες σα…δικηγορος γιατι;\n19 Νοεμβρίου 2012\t@ 22:10\nΔεν μπορουν να καταλαβουν καποιοι, οτι ακομα και στο πεδιο των ιδεων, δεν εχουν σημασια μονο οι θεσεις, αλλα και ΠΟΙΟΣ ΛΕΕΙ ΤΟ ΚΑΘΕ ΤΙ.\nΝα εισαι σιγουρος οτι παρομοιο αριστεροφανες λογυδριο μπορει να το γραψει ακομα και ο κασιδιαρης, εξυπηρετοντας τους σκοπους του.\nΑς βαλει ο λιμοναρης λοιπον το ονοματακι του. διαφορετικα ειναι αυτο που λενε τα συντροφια ….εγκαθετος.\n19 Νοεμβρίου 2012\t@ 23:16\nΠρέπει να ενόχλησαν πολύ οι ομιλίες της Κοινοβουλευτικής Ομάδας του ΚΚΕ στη Βουλή κατά την ψήφιση του πολυνομοσχεδίου αλλά και του προϋπολογισμού, την αξιωματική αντιπολίτευση και επιστράτευσαν το στελεχικό τους δυναμικό με σωρεία άρθρων σε ηλεκτρονικό Τύπο και εφημερίδες να απαντήσουν στο ΚΚΕ.\nΧαρακτηριστικό το άρθρο του Στάθη Σταυρόπουλου στο «enikos.gr», ο οποίος «παρασυρμένος» φαίνεται από κάποια «συγχορδία» ενάντια στο ΚΚΕ ωρύεται γιατί γίνεται κριτική στο ΣΥΡΙΖΑ.Διαστρεβλώνοντας κάθε λέξη της ομιλίας της ΓΓ της ΚΕ του ΚΚΕ άφησε το κύριο, δηλαδή το χαρακτήρα της κρίσης και ποια η διέξοδος, να περάσει στα «ψιλά». Συγκεκριμένα λέει :«Πέρα απ’ τις απλουστεύσεις του στυλ το μνημόνιο δεν είναι το πρόβλημα, το πρόβλημα είναι ο καπιταλισμός, οι οιωνοί για το δρόμο που έχει πάρει το ΚΚΕ δεν είναι καλοί» και πιο κάτω κατηγορεί το ΚΚΕ ότι κάνει μόνο διαπίστωση και όχι πολιτική λέγοντας ότι «το μνημόνιο είναι απλώς μια έκφανση του καπιταλισμού,ότι ο καπιταλισμός είναι οι κρίσεις του, ότι ο φασισμός είναι σύμφυτος με τον καπιταλισμό όσο και ο πόλεμος».\nΕκεί είναι και η ειδοποιός διαφορά του ΚΚΕ με το ΣΥΡΙΖΑ αλλά και με τα υπόλοιπα κόμματα του ευρωμονόδρομου και γι’ αυτό δέχεται και την πολεμική τους. Επειδή τολμά να λέει ότι η αγανάκτηση και η οργή του λαού πρέπει να γίνει εργαλείο ανατροπής της πολιτικής και της εξουσίας των μονοπωλίων και δε μένει σε ανέξοδες καταγγελίες της κυβέρνησης, προβάλλοντας ως διέξοδο μια άλλη κυβέρνηση της «αριστεράς» για τη διαχείριση του καπιταλισμού όπως ο ΣΥΡΙΖΑ σπέρνοντας αυταπάτες ότι εντός της ΕΕ και με τους μεγαλοεπιχειρηματίες στην οικονομία, θα κάνει τάχα φιλολαϊκή πολιτική.\nΕν κατακλείδι και για να μην το κουράζουμε πολύ, η συνέντευξη που έδωσε ο πρόεδρος του ΣΥΡΙΖΑ Αλ. Τσίπρας στο CNN είναι η καλύτερη απάντηση σε όλους αυτούς που σκίζουν τα ιμάτιά τους γιατί κάνουμε κριτική στο ΣΥΡΙΖΑ.\nΕνα μικρό αλλά χαρακτηριστικό απόσπασμα του κ. Τσίπρα, που είπε ότι επιδιώκει: «…κάτι παρόμοιο μ’ αυτό που προσπαθεί να εφαρμόσει στις ΗΠΑ ο πρόεδρος Ομπάμα».\nΕδώ όχι μόνο κριτική χρειάζεται, αλλά ένας κόσμος που αισθάνεται αριστερός να μην πέσει στο δόκανο του ΣΥΡΙΖΑ.\n20 Νοεμβρίου 2012\t@ 08:44\nΔεν γνωρίζω ποιος βρίσκεται πίσω από το ψευδώνυμο (;) «Χαρίλαος», αλλά συνυπογράφω.\n20 Νοεμβρίου 2012\t@ 23:21\nΣιγά μην δεν συνυπόγραφες σύντροφε Παναγιώτη.Αλλά αυτά που διατυπώνει ο άλλος σύντροφος παραπάνω δεν είναι ουσιαστική ανάλυση.Είναι μια χιλιοακουσμένη κασέτα παλιού κασετόφωνου τύπου ….η Ευρώπη των Μονοπωλίων ..λες και τα μονοπώλια έχουν εξαφανιστεί από τον κόσμο όλο και υπάρχουν μόνο στην Ευρώπη.Επίσης λες και λαός δεν υπάρχει στην Ευρώπη .. έχει φύγει και έχουν μείνει μόνο τα Μονοπώλια ..που στο καλό έχει πάει αυτός ο λαός : Δεν υπάρχει λαός στην Ευρώπη μόνο μονοπώλια υπάρχουν; Αν φύγουμε από την Ευρώπη θα απαλλαγούμε από τα μονοπώλια;;και τι στο καλό να κάνουμε; Ολη η εξουσία στα Σοβιέτ; Άσε που είμαι λίγο μεγάλος πια για να ζήσω σε Κολχόζ..Καληνύχτα σύντροφοι\n21 Νοεμβρίου 2012\t@ 10:47\nΚαλά σύντροφε του άλλου κόμματος, δεν σου ζητήσαμε κιόλας να συμβάλεις στην κολχόζικη δημοκρατία, ούτε να πείσεις τους λαούς της Ευρώπης για την λοβοτομή που έχουν υποστεί, η οποία τείνει να ολοκληρωθεί και στην Ελλάδα. Πες μας τουλάχιστον, θα έρθεις αύριο να ακούσεις τον σύντροφο Μπάτσικα, τιμώντας μας με την παρουσία σου;\n21 Νοεμβρίου 2012\t@ 12:06\nΠολυ ευχαρίστως θα ερχόμουν .. αλλά είναι πρακτικά αδύνατο\n21 Νοεμβρίου 2012\t@ 14:24\nΚρίμα. Χάνεις την ευκαιρία να ρωτήσεις κι αυτά που σε βασανίζουν…\n21 Νοεμβρίου 2012\t@ 15:22\nΣΩΣΤΟΣ Ο ΠΑΙΧΤΗΣ !!!!!!!\n22 Νοεμβρίου 2012\t@ 01:47\nΠολύ εύστοχα τα σχόλια όλων. Φαίνεται ότι τόσο ο Χαρίλαος όσο και ο Λιμονάρης είναι πραγματικά ενημερωμένοι, και με τρόπο κόσμιο, λόγο στρωτό και αξιόλογα επιχειρήματα ξετυλίγουν τη σκέψη τους. Διάλογος με ήθος, άσχετα αν συμφωνώ με το Χαρίλαο και διαφωνώ με το Λιμονάρη.\nΔε θα αποφύγω τον πειρασμό, όπως να ρωτήσω το φίλτατο Λιμονάρη: Σε μια Ελλάδα με 2 εκ. ανέργους, πως μπορούμε να μιλάμε για το φόβο επικείμενων κολχόζ; Στα κολχόζ στερούνταν όλοι, ή μοιραζόταν όλοι το ίδιο κομμάτι (εντάξει δεν έχω παρωπίδες και αναγνωρίζω ότι οι διαχειριστές της εξουσίας πιθανώς βούταγαν το δάχτυλο στο μέλι, ή και όλόκληρο το χέρι). Στην ελλάδα του αποτυχημένου καπιταλισμού, το 10% ευημερεί με πλούτη αμύθητα και το 30% βυθίζεται στη φτώχεια και την ανυποληψία. Κατά τα άλλα, μας χαλάει η συνιδιοκτησία και όχι η ανυπαρξία ιδιοκτησίας…\nΑυτά και καλό σας ξημέρωμα.\n22 Νοεμβρίου 2012\t@ 22:25\nΚαι την δικτατορία του προλεταριάτου δεν θα άντεχα φίλτατε Αριστείδη αν και δεν ανήκω στην αστική τάξη ..κάθε άλλο.Εν πιάσει περιπτώσει είναι προφανές ότι δεν τα εννοούσα στην κυριολεξία αυτά τα περί κολχοζ τα έγραψα (πως να το πω;) ποιητική αδεία;Πάντως η αλήθεια είναι ότι είμαι λίγο (:)μεγάλος και αισθάνομαι λίγο κουρασμένος και απαγοητευμένος. Έζησα βλέπεις όλη την νεώτερη ιστορία …Νομική …Πολυτεχνείο και όλο το Μεταπολιτευτικό Μπάχαλο. .και .το αποτέλεσμα;\nΓια τον αποτυχημένο καπιταλισμό στη Ελλάδα έχεις απόλυτο δίκιο . Εγώ μάλιστα αμφιβάλω να υπήρξε ποτέ στην Ελλάδα πραγματικός καπιταλισμός και αυτό που λέμε Αστική Τάξη.Μη μου πεις ότι είναι Αστός ο πρώην μαουνιέρης που οι συνθήκες τον ευνόησαν και έγινε λέει Εφοπλιστής η ο μικροαπατεώνας (Μποδοσάκης ..Συγγρός) που εκμεταλλεύτηκαν περιστάσεις και βρέθηκαν μεγαλοκεφαλαιούχοι. αλλά ΠΟΤΈ ΑΣΤΟΙ με την πραγματική εννοια. Η Αστική τάξη προδιαθέτει ένα μεγάλο εποικοδόμημα απο πίσωκαι ένα πολιτισμό που αυτοί ποτέ δεν είχαν . Όποιος έχει διαβάσει καλά τον Μπάρμπα Κάρολο καταλαβαίνει τι εννοώ .Με κάτι τέτοιες προσεγγίσεις πάντα διαφωνούσα με τους νεοφώτιστους και φανατικούς οπαδούς. Τέλος πάντων .. ένα μπάνιο στο Λιμονάρι πολύ θα με ωφελούσε …Τα ξαναλέμε\n23 Νοεμβρίου 2012\t@ 22:51\nΑ και να μη ξεχάσω να πω δυο λόγια….για τον ΑΝΘΡΩΠΟ Χρόνη Μίσσιο που ..»ΕΥΤΥΧΩΣ … ΈΦΥΓΕ ΑΡΓΆ»\n«Δεν κατάφερα να αλλάξω το σύστημα, όμως δεν θα επιτρέψω ούτε σε αυτό να με αλλάξει». Ο Χρόνης Μίσσιος έφυγε από τη ζωή χωρίς ποτέ να πάψει να εκφράζει ένα από τα πιο αγνά πρόσωπα της Αριστεράς, στην οποία άσκησε σκληρή κριτική, αλλά δεν παραιτήθηκε από τα γνήσια ιδανικά της, αναζητώντας πάντα μια σύγχρονη Αριστερά.\nΑυτός ο μαχητικός και ασυμβίβαστος άνθρωπος, που έθετε εαυτόν «πάντα με τις μειοψηφίες, έκθετο πάντα, ποτέ ένθετο», έκλεισε τον κύκλο της 82χρονης ζωής του αφήνοντας την τελευταία του πνοή πρόσφαταί, σε ιδιωτικό νοσοκομείο, όπου νοσηλευόταν με καρκίνο.\nΕμειναν παρακαταθήκη στις νέες γενιές οι σκέψεις και οι αγωνίες του, διατυπωμένες στα λιγοστά έργα του, μόλις έξι, και στον δημόσιο λόγο του. Η έκπτωση των αξιών και της δημόσιας ζωής, το καθημερινό βόλεμα, ο παραλογισμός της εξουσίας, η τυραννία και ο δογματισμός της ιεραρχίας, η παιδεία και η εκπαίδευση, η οικολογία και η σημερινή κρίση, ο ουμανισμός και οι ανθρωπιστικές αξίες είναι μερικά από τα ζητήματα που έθιγε στον δημόσιο λόγο του, πάντα ανθρώπινο, καθάριο και αιχμηρό. Καυστικός ήταν στις παρεμβάσεις του κατά την τελευταία διετία για την κρίση που βιώνουμε σήμερα και για το πώς αντιδρά η κοινωνία: «Για πρώτη φορά ζω σε μια κοινωνία, η οποία δείχνει να ‘χει πάθει εγκεφαλικό», έλεγε.\nΟ Χρόνης Μίσσιος ήταν ένας άνθρωπος που έζησε στο μεδούλι της εποχής του, κυνηγώντας το ιδανικό μιας καλύτερης και πιο δίκαιης κοινωνίας. Αλλωστε γι’ κείνον αυτό ήταν η ουσία της ανθρώπινης ζωής. Η ζωή του ήταν δύσκολη, αλλά με όραμα. Το βλέπουμε στο πολυδιαβασμένο και το πιο γνωστό βιβλίο του, το αυτοβιογραφικό «…καλά, εσύ σκοτώθηκες νωρίς», με το οποίο εμφανίστηκε στα ελληνικά γράμματα το 1985, συγκλονίζοντας το πανελλήνιο με τη διαδρομή του από τα 17 σχεδόν έως τα 43 του χρόνια στην Αντίσταση, στις φυλακές και τις εξορίες. Είναι ένα βιβλίο που αγκαλιάστηκε από κοινό και κριτική, αλλά δέχτηκε επίθεση από την Αριστερά.\nΠαιδί καπνεργατών από την Καβάλα, όπου γεννήθηκε το 1930, κατέφυγε με την οικογένειά του, λόγω πολιτικών διώξεων, στη Θεσσαλονίκη, όπου δούλεψε μικροπωλητής στο λιμάνι. Οι οικονομικές ανάγκες δεν του επέτρεψαν να τελειώσει το Δημοτικό, έφτασε μέχρι τη δεύτερη τάξη. Γράμματα, ομολόγησε αργότερα, έμαθε από τον Μανώλη Αναγνωστάκη στη φυλακή, στο Γεντί Κουλέ, όπου ήταν και οι δύο θανατοποινίτες. Οργανώθηκε στην Αριστερά και εντάχτηκε στην Αντίσταση. Το 1947 συνελήφθη, βασανίστηκε και καταδικάστηκε σε θάνατο για τη συμμετοχή του στον Εμφύλιο. Εζησε εννιά μήνες περιμένοντας κάθε πρωί να τον εκτελέσουν. Μέχρι και τον Αύγουστο του 1973, μπαινόβγαινε στις φυλακές και τις εξορίες ως πολιτικός κρατούμενος (Μακρόνησος, Αϊ-Στράτης, Αβέρωφ κ.ά.). Ενα «διάλειμμα» ελευθερίας, μεταξύ 1962 και 1967, τον βρίσκει στέλεχος της νεολαίας της ΕΔΑ, μέλος της γραμματείας της Νεολαίας Λαμπράκη και, στη συνέχεια, ιδρυτικό στέλεχος του ΠΑΜ. Τα τελευταία χρόνια ζούσε στο Καπανδρίτι, με τη σύντροφό του Ρηνιώ και τα σκυλιά τους σε ένα αγροτόσπιτο\n24 Νοεμβρίου 2012\t@ 09:51\nΕίχα την τύχη να τον γνωρίσω σε μια από τις ελάχιστες τελευταίες επισκέψεις του στα εγκόσμια. Παρά την ασθένεια, διατηρούσε το σφρίγος του παλιού αγωνιστ’ή, αλλά εμπλουτισμένο , θαρρώ, με την σοφία των ηττημένων. Τουλάχιστον αυτή την αίσθηση μου άφησε. Συγκράτησα και μια απίστευτη φράση, αλλά δεν γράφεται γιατί μας διαβάζουν και παιδιά.\nΌσοι δεν έχουν διαβάσει τα βιβλία του να το κάνουν τώρα. Ίσως δουν τον κόσμο, την φύση, την κοινωνία με άλλο μάτι.\nΚαλό ταξίδι Χρόνη.\n23 Νοεμβρίου 2012\t@ 09:56\nΤο Λιμονάρη τον κόβω για Ραχιώτη (άνω),\nτον Ρεμεντίνιο, Αλωνιώτη\nκαι το Χαρίλαο, Μεσηνιώτη !\nΡε σεις τι συζητάτε για κολχοζ και παλλαικό κράτος\nτη δόση θα την πάρουμε ::\n23 Νοεμβρίου 2012\t@ 22:53\nΚατι θα παρουμε τωρα αλοι το λενε δοση και αλοι το 3ο το….μνημονιο


Στις 11 Σεπτεμβρίου αρχίζει η σχολική χρονιά • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΤην Παρασκευή 11 Σεπτεμβρίου θα χτυπήσει το «πρώτο κουδούνι» σε όλα τα σχολεία της χώρας, με το υπουργείο Παιδείας να διαβεβαιώνει ότι μετά τον αγιασμό θα διανεμηθούν στους μαθητές τα βιβλία.\nΑυτό, αναφέρεται σε εγκύκλιο που εξέδωσε το υπουργείο Παιδείας σχετικά με τη λειτουργία των Επαγγελματικών Λυκείων (ΕΠΑΛ). Στην ίδια εγκύκλιο, δίνονται επίσης τα χρονοδιαγράμματα για τις εγγραφές, τις μετεγγραφές και τις επαναληπτικές εξετάσεις στα ΕΠΑΛ.\n-Οι εγγραφές των μαθητών ολοκληρώθηκαν στις 30 Ιουνίου, αλλά κατ΄ εξαίρεση μπορούν να γίνουν εγγραφές τον μήνα Σεπτέμβριο και μέχρι την έναρξη των μαθημάτων για λόγους ανωτέρας βίας (π.χ. για λόγους υγείας ή σοβαρούς οικογενειακούς λόγους).\n-Σε ό,τι αφορά στους μαθητές που επιθυμούν να μετεγγραφούν από ΕΠΑΛ σε Γενικά Λύκεια και αντίστροφα, η καταληκτική ημερομηνία μετεγγραφής από τα Γενικά στα Επαγγελματικά Λύκεια και αντίστροφα είναι η 15η Οκτωβρίου.\n-Οι επαναληπτικές εξετάσεις για τους μαθητές που παραπέμφθηκαν θα διεξαχθούν από την 1η έως τη 10η Σεπτεμβρίου 2015.


Η «Krousta» σας περιμένει… (PICS)\nΤετάρτη 22 Ιουλίου 2020 13:05\nΕίναι πραγματικό στολίδι η «Krousta» για την πόλη των Φαρσάλων. Ο όμορφος χώρος δεν έχει εποχή αφού είναι ανθισμένος χειμώνα – καλοκαίρι με πανέμορφα λουλούδια. Θυμίζει εξωτικό νησί αφού δεν υπάρχει γωνιά που να μην έχει πράσινο, λουλούδια και δέντρα.\nΕξαιρετικό περιβάλλον, άψογο σέρβις και τηρούνται κατά γράμμα οι κανόνες υγιεινής. Από το πρωί η «Krousta» προσφέρει τα πάντα, εκλεκτό καφέ, αναψυκτικά, χυμούς, ροφήματα, γλυκά, έχει όμως και κυρίως πιάτα, σαλάτες, ποικιλίες, ορεκτικά, πίτσες, μακαρονάδες, κρέπες και ποτά.\nΗ επιχείρηση εδώ και πολλά χρόνια ανήκει σε έναν επιτυχημένο επιχειρηματία τον κ. Χρήστο Τσαπραΐλη που διετέλεσε και πριν χρόνια πρόεδρος του Αχιλλέα Φαρσάλων». Δεν έχετε παρά να επισκεφτείτε την πανέμορφη «Krousta».


Τρ. Αλεξιάδης: Ορισμένα ΜΜΕ στην προσπάθειά τους να στηρίξουν την αδιέξοδη πολιτική της ΝΔ παραποιούν την πραγματικότητα | The Indicator\n23 Μαρτίου 2019 • Ώρα δημοσίευσης: 5:26 μμ\nΣτο ραδιόφωνο του Alpha ο Τρ.Αλεξιάδης μεταξύ άλλων δήλωσε:\n«Σχετικά με τις «αντιδρασεις» που προέβαλαν μερίδα ΜΜΕ και με δεδομένη την ευαισθησία μου επειδη γεννήθηκα και μεγάλωσα στην Μακεδονια ειναι ευκαιρία να τονίσω.\nΕίναι τρομερό πως ορισμένα ΜΜΕ, στην προσπάθειά τους να στηρίξουν πολιτικά την αδιέξοδη πολιτική της ΝΔ, παραποιούν την πραγματικότητα. Αν κάποιος διαβάσει ή ακούσει το τι ακριβώς είπε ο Ν.Παππάς (ή και άλλων στελεχών μας σε ανάλογες καταστάσεις) θα δει το μέγεθος της παραπληροφόρησης, που δεν είναι κίνδυνος για τον ΣΥΡΙΖΑ ή την Κυβέρνησή μας μόνο, είναι κίνδυνος για την ίδια την Δημοκρατία και την χώρα. Τελείως διαφορετικό πράγμα είπε και τελείως διαφορετικό πράγμα έβγαλαν.\nΑλλά μιά και μιλάμε για το θέμα αυτό, ας δούμε και την άλλη πλευρά της παραποίησης ειδήσεων. Αν σας έλεγα ότι σε ένα Νομό 100.000 πολιτών, μαζεύτηκαν 30 γραφικοί και φώναζαν χρυσαυγίτικα συνθήματα, θα μου απαντούσατε, σιγά το γεγονός. Αυτό ακριβώς έγινε στην Βέροια. Περίπου 20-30 ήταν και στο Κιλκίς, περίπου 30-40 και στην Δράμα. Σε μεγάλους Νομούς, όπου κάποιοι προσπαθούν να δημιουργήσουν θέμα και φυσικά κλίμα. Και ΜΜΕ, κυρίως των Αθηνών, περνουν αυτές τις εικόνες και δημιουργούν θέμα εκεί που δεν υπάρχει ,με την έννοια της υπερβολής και διαστρέβλωσης της πραγματικότητας».


Βέρες - Estelle Weddings\nΒέρες γάμου Χατζηγιαννάκη, σε λευκό, χρυσό ή ασημί χρώμα. Συσκευασία των 20τμχ.\nΒέρες Σοκολάτας Λευκές (20τμχ.)\nΚουφέτα Χατζηγιαννάκη βέρες σοκολάτας σε λευκό χρώμα, με πραγματική σοκολάτα υγείας. Η τιμή αφορά σ..\nΒέρες Σοκολάτας Χρυσές (20τμχ.)\nΚουφέτα Χατζηγιαννάκη βέρες σοκολάτας σε χρυσό χρώμα, με πραγματική σοκολάτα υγείας. Η τιμή αφορά σ..\nΒέρες Σοκολάτας Ασημένιες (20τμχ.)\nΚουφέτα Χατζηγιαννάκη βέρες σοκολάτας σε ασημί χρώμα, με πραγματική σοκολάτα υγείας. Η τιμή αφορά σ..\nΒέρες Σοκολάτας Λευκές (3kg.)\nΒέρες Σοκολάτας Χρυσές (3kg.)\nΒέρες Σοκολάτας Ασημένιες (3kg.)


Προβλέψεις Εβδομάδας από 1 έως 7 Νοεμβρίου, της Σμάρως Σωτηράκη - iporta.gr\nΣμάρω Σωτηράκη / 30 Οκτωβρίου 2015 / No Comment\nΑγαπητό μου ημερολόγιο: Αυτές οι μέρες είναι καλές για να προβληθώ, να διαφημιστώ, να προωθήσω τα σχέδιά μου.\nΈρωτας: Ο Ήλιος βρίσκεται στον Σκορπιό, το ζώδιο που συνδέεται με τους έρωτές σου ενώ από τη Δευτέρα περνάει στο ίδιο περιβάλλον και ο Ερμής, ο οποίος στο τέλος της εβδομάδας, σχηματίζει όψη τριγώνου με τον Ποσειδώνα. Με λίγα λόγια, φωτίζεται ο ερωτικός σου τομέας και αναδεικνύεται η γοητεία, ο ρομαντισμός, η θελκτικότητα σου. Οι πιθανότητες να αυξήσεις το πεδίο επιλογών σου είναι πολλές. Από την άλλη, μπορεί να αλλάξεις οπτική γωνία για τα πράγματα και να αντιμετωπίσεις με τελείως διαφορετικό τρόπο το άτομο που σε ενδιαφέρει…\nΈρωτας: Σούπερ! Το δίδυμο του έρωτα, Αφροδίτη και Άρης, σε απόλυτη ένωση (σύνοδο) χορεύουν το τέλειο τάγκο, χορό της μαγείας υπέρ των σχέσεων και των ερώτων σου. Συνεπικουρεί και ο Δίας, γεγονός που προσδίδει ακόμη πιο μεγάλη έμφαση στην εύνοια σου. Τώρα διάγεις περίοδο μεγάλων παθών. Δημιουργείς ένα σκηνικό ρομαντισμού και μυστηρίου, το οποίο –ωστόσο- συνοδεύεται από φόβους και άγχη. Αν καταφέρεις να κατανικήσεις τους φόβους σου και να αφήσεις τον έρωτα να θριαμβεύσει, θα χτίσεις γερές βάσεις για το μέλλον της προσωπικής σου ζωής…\nΈρωτας: Ο Ήλιος φωτίζει ήδη το ζώδιό σου, ενώ τη Δευτέρα τον ακολουθεί ο Ερμής που ενισχύει τις θετικές επιδράσεις με το να σου προσδίδει περισσότερη διάθεση για επικοινωνία, εξωστρέφεια, μετακίνηση και φλερτ. Παράλληλα, ο Άρης με την Αφροδίτη (σε ερωτική συνεύρεση συνόδου) και ο Δίας από την Παρθένο, ενισχύουν τη θετικότητά σου ενώ το τρίγωνο του Ερμή με τον Ποσειδώνα βγάζει στην επιφάνεια τον ρομαντισμό και τις ευαισθησίες σου. Ε! Ναι λοιπόν! Αυτή την περίοδο αναμένονται σαφώς πιο ευχάριστες εξελίξεις…\nΈρωτας: Η σύνοδος της Αφροδίτης και του Άρη στην Παρθένο, η παρουσία του Δία στο ίδιο περιβάλλον, η είσοδος του Ερμή (τη Δευτέρα) στον Σκορπιό όπου βρίσκεται και ο Ήλιος, είναι οι αστρολογικοί παράγοντες που σε εξωθούν να είσαι πιο εξωστρεφής από κάθε άλλη φορά. Αναπτύσσεις στο έπακρον τα επικοινωνιακά σου χαρίσματα και κερδίζεις τοΠΑΙΧΝΙΔΙ των εντυπώσεων, με αποτέλεσμα να απολαμβάνεις τις χαρές που προσφέρει ο έρωτας και τις επιβεβαιώσεις που έχεις ανάγκη.\nΠροβλέψεις Εβδομάδας 28 Φεβρουαρίου έως 7 Μαρτίου, της Σμάρως Σωτηράκη


Survivor spoiler: Τι ξέρει να κάνει η Ελίζαμπεθ και θα εντυπωσιάσει όπως η Λάουρα Νάργες; - MagazinoMou\nHomeMediaSurvivor spoiler: Τι ξέρει να κάνει η Ελίζαμπεθ και θα εντυπωσιάσει όπως η Λάουρα Νάργες;\n11 Ιανουαρίου 2021 Magazinomou Staff Media, Reality Tv Shows, Slide 0\nΗ Λάουρα Νάργες είχε εντυπωσιάσει στο Survivor με αυτή της την ικανότητα και το ίδιο αναμένεται να κάνει και η δημοσιογράφος και επιχειρηματίας Ελίζαμπεθ Ελέτσι.\nΗ Ελίζαμπεθ Ελέτσι, είναι 37 ετών.\nΑυτό που ξέρει όμως να κάνει πολύ καλά και ξετρελαίνει όλες τις πελάτισσές της στο Ινστιτούτο ομορφιάς της στη Γλυφάδα, στο My room, είναι κοτσιδάκια! Σίγουρα λοιπόν θα τη δούμε να το κάνει και μέσα στο παιχνίδι, στις συμπαίκτριές της, όπως η Λάουρα Νάργες.


Ο Νίκος Τόσκας θέλει στον ΣΥΡΙΖΑ δεξιούς και εθνικιστές!\n21|07|2021 | 8:56\nΠολύπλευρη διεύρυνση του ΣΥΡΙΖΑ ζητεί ο Νίκος Τόσκας, προτείνοντας «να ανοίξει» και σε δεξιούς που βρίσκουν κοινά σημεία ως προς τα συμφέροντά τους στις εξαγγελίες της Αριστεράς ή ακόμη και σε «έντιμους εθνικιστές» και θρησκευόμενους. «Τα λουλούδια πρέπει να ανθίζουν όλα, ακόμη και μαζί με τα αγκάθια, αλλά την ίδια εποχή» αναφέρει σε άρθρο του, που δημοσιεύτηκε στην κομματική «Αυγή», ο πρώην υπουργός Αμυνας, ταράζοντας τα στάσιμα κομματικά νερά.\n«Έχουν μερικοί την αντίληψη ότι οι μεγάλες αλλαγές απαιτούν “αριστερή” πρωτοπορία και “αριστερή” μάζα. Ότι δεν μπορείς να προχωρήσεις σε ριζοσπαστικές αλλαγές χωρίς να έχεις καθαρότητα στις γραμμές σου» σημειώνει εισαγωγικά και προσθέτει: «Μακάρι να είχαμε κοινωνίες με καθαρότητα αντίληψης. Μέχρι τότε είμαστε υποχρεωμένοι να δίνουμε τις μάχες απέναντι στα συμφέροντα και στις προκαταλήψεις». Κάνοντας μια γραφική αναφορά από τον Δον Κιχώτη και τον… Σάντσο Πάντζα μέχρι τον Βελουχιώτη, σημειώνει: «Και άλλοι ξεκίνησαν μόνοι. Και ο Άρης όταν ξεκίνησε το αντάρτικο σχεδόν μόνος ήταν. Μάζεψε γύρω του κάθε καρυδιάς καρύδι».


toxika kallyntika | ΙΑΤΡΙΚΗ ΑΡΩΜΑΤΟΘΕΡΑΠΕΙΑ του Ιατρού Ν. Χρηστίδη\nTag Archives: toxika kallyntika\nMay 7, 2013 · 9:21 pm\nΑν ξέρατε τι περιέχουν τα καλλυντικά σας…\nΤα ορυκτέλαια είναι αδρανή λιπαρά σώματα προερχόμενα από ορυκτά. Τα ορυκτέλαια αρχικά παράγονται από απόσταξη άνθρακα, πετρελαίου ή μερικούς σχιστόλιθους. Χρησιμοποιούνται κυρίως για λίπανση κινητήρων. Προέρχονται επίσης από απόβλητα διύλισης της πετροχημικής βιομηχανίας. Τα ίδια ακριβώς που βρίσκεται σε όλα τα συμβατικά καλλυντικά.\nΦυσικά η βιομηχανία καλλυντικών πριν τα χρησιμοποιήσει τα επεξεργάζεται ώστε να τα καταστήσει σταθερά, άχρωμα και άοσμα ώστε να τα καταστήσει κατάλληλα για «κατανάλωση». Για παράδειγμα η περίφημη παραφίνη (« Paraffinum liquidum » ή « petrolatum ») που βρίσκεται στις κρέμες που πωλούνται περισσότερο παγκοσμίως (Nivea, L’Oréal και παρόμοιες…).\nΤα πλεονεκτήματα των συστατικών αυτών για τον κατασκευαστή είναι πολλά : χαμηλό κόστος, σταθερά σκευάσματα, αβλαβή για την επιδερμίδα… Επιπλέον έχουν μια εμφρακτική ικανότητα που τα βοηθάει να σχηματίζουν ένα ελαφρύ στρώμα (φιλμ) πάνω στην επιδερμίδα περιορίζοντας έτσι τη φυσιολογική απώλεια νερού. Επομένως είναι, με έμμεσο τρόπο, καλά ενυδατικά.\nΔυστυχώς τα συστατικά αυτό έχουν μειονεκτήματα. Είναι καταστροφικά για το περιβάλλον και δεν προσφέρουν καμία θρεπτική ουσία στο δέρμα. Αντίθετα δημιουργούν μαύρα στίγματα. Η παρουσία τους στην επιδερμίδα δεν έχει κανένα νόημα ενώ μπορούμε να χρησιμοποιήσουμε πλούσια και θρεπτικά φυτικά λάδια (αργκάν, Χοχόμπα, αμυγδαλέλαιο) Βιολογικά ή αγνά και παρθένα.\nΑΓΟΡΑ ΠΙΣΤΟΠΟΙΗΜΕΝΩΝ ΒΙΟ Φυτικών ελαίων PRANAROM ΚΛΙΚ ΕΔΩ (ή ραφιναρισμένων ελεγμένης ποιότητας)\nΤα ονόματα των πιο συνηθισμένων ορυκτελαίων είναι : paraffinum liquidum, petrolatum, cera microcristallina, mineral oil…\nΣε ποιες μάρκες ;\nL’Oréal, Clinique, Biotherm, Chanel, Yves Rocher, Vichy, Avène, Mixa, Dove, Garnier… σχεδόν όλες οι συμβατικές μάρκες της αγοράς.\nΗ γνώμη της Slow cosmetics :\nΤα ορυκτέλαια δεν έχουν κανένα κοσμητολογικό ενδιαφέρον. Είναι αδρανή στοιχεία που δεν προσφέρουν τίποτα στο δέρμα και μολύνουν το περιβάλλον.\nΟι σιλικόνες χρησιμοποιούνται για κάνουν μία κρέμα ή ένα μέικ-απ να «γλιστράνε» καλά. Είναι ανόργανα στοιχεία που παρασκευάζονται με βάση το πυρίτιο (silicium) αναμεμειγμένο με οξυγόνο. Πιο απλά είναι «πλαστικά». Τις βρίσκουμε παντού και σε κάθε μορφή, από την πιο υγρή (για τα εμφυτεύματα στήθους ή κάτω από το δέρμα) μέχρι την πιο στερεή (τα πολυμερή πλαστικά των επίπλων για παράδειγμα).\nΟι σιλικόνες είναι πανταχού παρούσες στη συμβατική κοσμητολογία (κυρίως στα σαμπουάν) και το μακιγιάζ όπου εξέχουν λόγω της μαγικά απαλής και μαλακής υφής τους. Ενσωματώνονται εύκολα σε συνταγές και είναι πολύ σταθερές. Δεν βλάπτουν καθόλου την επιδερμίδα και είναι καλά ανεκτές.\nΤο πρόβλημα με τις σιλικόνες μοιάζει πολύ με εκείνο που δημιουργούν τα ορυκτέλαια. Είναι πολύ βλαβερές για το περιβάλλον, για να διασπαστούν στη φύση χρειάζονται αιώνες. Δηλαδή στο «ξέβγαλμα» του σαμπουάν ρίχνονται στο περιβάλλον ουσίες που το επιβαρύνουν καθημερινά.\nΕξ άλλου δεν έχουν ΚΑΜΙΑ ευεργετική ιδιότητα για το δέρμα. Απλώς επικάθονται στην επιδερμίδα και διορθώνουν την όψη της.\nΤις αναγνωρίζουμε στις λίστες INCI (Διεθνής Ονοματολογία Συστατικών των Καλλυντικών) από τις ονομασίες τους που έχουν κατάληξη σε –ονη ή σε –ανη. Π.χ. : dimethicone, cyclohexasiloxane, …\nΠοιες μάρκες :\nNivea, L’Oréal, Dior, Clarins, Liérac, Uriage όπως και όλες οι μάρκες πολυτελείας. Ακόμη και οι Caudalie, Nuxe και L’Occitane προσθέτουν σιλικόνες σε ορισμένα προϊόντα τους. Ελέγξτε συστηματικά το μέικ απ και τα σαμπουάν σας.\nΕίναι απογοητευτικό να χρησιμοποιεί κανείς σιλικόνες μόνο επειδή εφαρμόζονται πιο εύκολα στην επιδερμίδα. Είναι πολύ εύκολο να συνηθίσουμε σε προϊόντα λιγότερο κρεμώδη.\nΠολλά συμβατικά καλλυντικά, ιδίως το μακιγιάζ, περιέχουν πολυμερή. Είναι πλαστικά που δεν είναι σιλικόνες αλλά έχουν τα ίδια χαρακτηριστικά. Δίνουν μια βελούδινη υφή στα προϊόντα. Επίσης παίζουν το ρόλο γαλακτωματοποιητή.\nΣτην οικογένεια των συνθετικών συστατικών υπάγεται το περίφημο «Polyethylene Glycol (PEG)». Υπογραμμίζουμε ότι όπως και τα άλλα πολυμερή δεν είναι τοξικά για την επιδερμίδα αλλά η παραγωγή τους από την πετροχημική βιομηχανία επιβαρύνει με τοξικά αέρια το περιβάλλον. Γι αυτό το λόγο κατηγορούνται τα «αιθοξυλιωμένα παράγωγα».\nΠως τα αναγνωρίζουμε στα καλλυντικά μας;\nΠ.χ. -cellulose, polypropylene, crosspolymer… στη λίστα INCI : PEG – για polyethylene glycol – και PPG – για το polypropylene glycol. PEG συνοδεύεται συχνά από την ονομασία ενός φυτικού λαδιού (προσοχή, μην μπερδεύεστε).\nΣε ποιες μάρκες :\nΠ.χ. : Gilette, Mustela, Nivea, L’Oréal, Carrefour, Vichy, Eucerin…\nΓΙΑ ΠΙΣΤΟΠΟΙΗΜΕΝΑ από διεθνείς οργανισμούς αιθέρια έλαια, λάδια, ενεργά συστατικά ΒΙΟ ΚΛΙΚ ΕΔΩ\nTagged as fytika kallyntika, toxika kallyntika\nMay 6, 2013 · 3:05 pm\nΟι ΔΕΚΑ ΕΡΩΤΗΣΕΙΣ πριν αγοράσετε τα καλλυντικά σας :\n1. Το προϊόν προβάλλει κάποιο ισχυρισμό που χτυπάει στο μάτι για ένα “φυσικό συστατικό” ?\nπ.χ. Προβάλλεται το λάδι Αργκάν (Argania spinosa) ενώ η περιεκτικότητα του σε αυτό μπορεί να είναι μόλις 1% (το καταλαβαίνετε αν βρίσκεται στις τελευταίες θέσεις του καταλόγου των συστατικών). . Επαληθεύστε τη θέση των φυτικών συστατικών (με λατινική ονομασία) : πρέπει να βρίσκονται στις 4-5 πρώτες θέσεις. Να προσέχετε πάντα όταν ένα φυτικό συστατικό (π.χ. Δασική Πεύκη) προβάλλεται αποκλειστικά και τα υπόλοιπα αποσιωπώνται. Είναι ύποπτο.\n2. Το προϊόν περιέχει κάποιο ύποπτο συστατικό που δεν έχει καμία σχέση με το σκοπό που εξυπηρετεί ;\nΣε πολλές αντιγηραντικές κρέμες βρίσκουμε την ουσία Ethylhexyl methoxycinnamate που είναι αμφιλεγόμενο για την υγεία μας και είναι αντηλιακό φίλτρο μη βιοδιασπώμενο. Εν γένει προσέχετε τα προϊόντα που περιέχουν ουσίες Ethylhexyl + κάτι.\n3. Το προϊόν περιέχει λιπαρές αλκοόλες και/η διαλυτικά ; (Propyl Alcool, butylene Glycol, Alcool denat., Methylpropanediol) .\nΟι λιπαρές αλκοόλες και οι συνθετικές πρώτες ύλες, αδρανείς και συχνά ερεθιστικές, προσφέρουν καλή σύσταση στις κρέμες. Δεν είναι δυνατόν αν τις αναφέρουμε όλες αλλά προσοχή όταν διαβάζετε στη σύσταση Alcohol ή συστατικά που να καταλήγουν σε –ol. Υπάρχουν όμως και αλκοόλες που δεν είναι ενοχλητικές.\n4. Το προϊόν περιέχει σιλικόνες ; (Dimethicone, Cyclopentasiloxane)\nΑπολύτως συνθετικές, μη βιοδιασπώμενες. Δεν βλάπτει την επιδερμίδα αλλά τον πλανήτη. Καταλήξεις σε -ονη, -ανη.\n5. Το προϊόν περιέχει ορυκτέλαια ; (Paraffinum liquidum (Mineral Oil), Petrolatum)\nΤα παράγωγα του πετρελαίου έχουν εισβάλλει μαζικά στα καλλυντικά προϊόντα. Προσθέτουν όγκο στις κρέμες αλλά δεν αφήνουν την επιδερμίδα να αναπνέει. Αποφεύγετε προϊόντα που αναφέρουν τις λέξεις : «petrolatum”, “paraffinum”, “cera microcristallina”.\n6. Το προϊόν περιέχει αιθοξυλιωμένες ουσίες, πλαστικές ή ερεθιστικές ;\nAcrylamide /Sodium, Acryloydimenthyltaurate, Copolymer, Polyethylene, PEG-2 stearate, Tetrasodium EDTA, BHT, Phenoxyethanol : στη ζούγκλα των χημικών συντηρητικών ή πρόσθετων είναι δύσκολο να αναγνωρίσει κανείς τους αλήτες. Αποφύγετε PEG, PPG EDTA και BHT.\n7. Το προϊόν περιέχει συνθετικό άρωμα ; Parfum/Fragrance\nFragrances: Δυστυχώς περιέχουν συνθετικά αρώματα ενώ υπάρχουν τόσα φυσικά αρώματα.\n8. Το προϊόν περιέχει χρωματικές ;\nπ.χ. CI 19140, δυστυχώς είναι αδύνατο να ξεχωρίσουμε ένα φυσικό άρωμα από ένα συνθετικό αν αναφέρεται μόνο με την ένδειξη CI + νούμερο.\n9. Το προϊόν περιέχει parabens ; (Methylparabens).\nParabens : χημικό συντηρητικό που θεωρείται τοξικό.\n10. Σας φαίνεται υπερβολικά ακριβό;\n89 ευρώ για ένα προϊόν 50 ml που περιέχει νερό και αδρανή χημικά συστατικά είναι κάτι περισσότερο από ακριβά. Ακόμη και για ένα προϊόν 100% ΒΙΟ των 50 ml δεν πρέπει ποτέ να ξεπερνάει το 60 ευρώ (λιανική τιμή με ΦΠΑ) ! Πέρα από αυτό πληρώνετε μάρκετινγκ.\nTagged as aromatotherapeia, biologika kallyntika, fytika kallyntika, parabens, toxika kallyntika


Ενεργειακή Ένωση: Δράση για την ενίσχυση της παγκόσμιας πρωτοπορίας της ΕΕ στα καθαρά οχήματα - Ευρώπη - EBR\nΗ Επιτροπή προτείνει νέους στόχους για τις μέσες εκπομπές CO2 του συνόλου του στόλου οχημάτων της ΕΕ όσον αφορά νέα επιβατικά αυτοκίνητα και ημιφορτηγά, με σκοπό να συμβάλει στην επιτάχυνση της μετάβασης σε οχήματα χαμηλών και μηδενικών εκπομπών\nΑπό: EBR - Δημοσίευση: Δημοσίευση: Τετάρτη, 8 Νοεμβρίου 2017\nΜε την έναρξη ισχύος της συμφωνίας του Παρισιού, η διεθνής κοινότητα δεσμεύτηκε για τη μετάβαση προς μια σύγχρονη οικονομία με χαμηλές ανθρακούχες εκπομπές, ενώ η αυτοκινητοβιομηχανία διέρχεται βαθιές αλλαγές. Η ΕΕ πρέπει να αδράξει αυτήν την ευκαιρία και να βρεθεί στην παγκόσμια πρωτοπορία, καθώς άλλες χώρες, όπως οι Ηνωμένες Πολιτείες και η Κίνα, εξελίσσονται πολύ γρήγορα. Για παράδειγμα: Το ποσοστό των πωλήσεων νέων επιβατικών αυτοκινήτων στην ΕΕ σε σχέση με τις πωλήσεις σε παγκόσμιο επίπεδο έχει μειωθεί από 34 % πριν από τη χρηματοπιστωτική κρίση (2008/2009) σε 20 % σήμερα.\nΗ Επιτροπή έκανε σήμερα ένα αποφασιστικό βήμα προς την υλοποίηση των δεσμεύσεων της ΕΕ δυνάμει της συμφωνίας του Παρισιού για μείωση των εκπομπών CO2 εντός της ΕΕ κατά τουλάχιστον 40 % έως το 2030. Ταυτόχρονα, καθώς η διεθνής διάσκεψη για το κλίμα πραγματοποιείται στη Βόννη, η Επιτροπή αποδεικνύει ότι η ΕΕ αποτελεί παράδειγμα προς μίμηση.\nΣτην ομιλία του για την κατάσταση της Ευρωπαϊκής Ένωσης, τον Σεπτέμβριο, ο Πρόεδρος της Ευρωπαϊκής Επιτροπής, κ. Jean-Claude Juncker, τόνισε: «Επιθυμώ να αναλάβει η Ευρώπη ηγετικό ρόλο στον αγώνα κατά της κλιματικής αλλαγής. Πέρυσι, εμείς ορίσαμε τους κανόνες του παιχνιδιού για ολόκληρο τον κόσμο, με τη Συμφωνία του Παρισιού, η οποία επικυρώθηκε από αυτό εδώ το Σώμα. Απέναντι στο έλλειμμα φιλοδοξίας στις Ηνωμένες Πολιτείες, η Ευρώπη πρέπει να είναι αυτή που θα κάνει τον πλανήτη μας σπουδαίο ξανά. Πρόκειται για την κοινή κληρονομιά όλης της ανθρωπότητας.»\nΓια να διατηρηθούν τα μερίδια της αγοράς και να επιταχυνθεί η μετάβαση σε οχήματα χαμηλών και μηδενικών εκπομπών, η Επιτροπή πρότεινε σήμερα νέους στόχους για τις μέσες εκπομπές CO2 του συνόλου του στόλου οχημάτων της ΕΕ όσον αφορά νέα επιβατικά αυτοκίνητα και ημιφορτηγά, οι οποίοι θα ισχύσουν από το 2025 και το 2030, αντίστοιχα.\nΟ Αντιπρόεδρος της Επιτροπής, αρμόδιος για την Ενεργειακή Ένωση, Maroš Šefčovič, δήλωσε: «Έχουμε μπει σε μια εποχή οικονομικού μετασχηματισμού φιλικού προς το κλίμα.\nΗ σημερινή δέσμη προτάσεων δημιουργεί τις προϋποθέσεις ώστε οι ευρωπαίοι κατασκευαστές να βρεθούν στην πρωτοπορία της παγκόσμιας ενεργειακής μετάβασης, παρά να ακολουθούν άλλους. Θα τους παροτρύνει να κατασκευάζουν τα καλύτερα, καθαρότερα και ανταγωνιστικότερα αυτοκίνητα, και έτσι να ξανακερδίσουν την εμπιστοσύνη των καταναλωτών. Πρόκειται για μεγάλο άλμα προς τη σωστή κατεύθυνση: μια σύγχρονη και βιώσιμη ευρωπαϊκή οικονομία με καθαρότερο αέρα στις πόλεις μας και καλύτερη ενσωμάτωση των ανανεώσιμων πηγών ενέργειας στα σημερινά και τα μελλοντικά ενεργειακά συστήματα.»\nΟ αρμόδιος Επίτροπος για τη δράση για το κλίμα και την ενέργεια, Miguel Arias Cañete, προέβη με τη σειρά του στις εξής δηλώσεις: «Ο παγκόσμιος αγώνας δρόμου για την ανάπτυξη καθαρών αυτοκινήτων ξεκίνησε και είναι μη αναστρέψιμος. Όμως, η Ευρώπη πρέπει να τακτοποιήσει τα του οίκου της προκειμένου να προωθήσει αυτήν την παγκόσμια μεταστροφή και να αναλάβει ηγετικό ρόλο. Χρειαζόμαστε τους κατάλληλους στόχους και τα κατάλληλα κίνητρα.\nΑυτό ακριβώς επιτυγχάνουμε με αυτά τα μέτρα για τις εκπομπές CO2 από αυτοκίνητα και ημιφορτηγά. Οι στόχοι μας είναι φιλόδοξοι, οικονομικά αποδοτικοί και εφαρμόσιμοι. Με τους ενδιάμεσους στόχους για το 2025, θα δώσουμε ώθηση στις επενδύσεις ήδη από τώρα. Με τους στόχους για το 2030, παρέχουμε σταθερότητα και προσανατολισμό για να συνεχιστούν αυτές οι επενδύσεις. Σήμερα, επενδύουμε στην Ευρώπη και την καταπολέμηση της ρύπανσης για να τηρήσουμε τη δέσμευσή μας βάσει της συμφωνίας του Παρισιού για περικοπή των εκπομπών μας τουλάχιστον κατά 40 % έως το 2030.»\n- Νέα πρότυπα CO2, με τα οποία θα βοηθηθούν οι κατασκευαστές να ενστερνιστούν την καινοτομία και να εφοδιάσουν την αγορά με οχήματα χαμηλών εκπομπών. Η πρόταση περιλαμβάνει επίσης στόχους για το 2025 και το 2030. Με τον ενδιάμεσο στόχο για το 2025 διασφαλίζεται η ώθηση στις επενδύσεις ήδη από τώρα. Με τον στόχο για το 2030 παρέχεται σταθερότητα και μακροπρόθεσμος προσανατολισμός για να συνεχιστούν αυτές οι επενδύσεις. Οι στόχοι αυτοί συμβάλουν στην προώθηση της μετάβασης από τα παραδοσιακά οχήματα με κινητήρες εσωτερικής καύσης σε καθαρά οχήματα.\n- Την οδηγία για την προώθηση καθαρών οχημάτων, για την προώθηση λύσεων καθαρής κινητικότητας στις προκηρύξεις δημόσιων συμβάσεων και, ως εκ τούτου, την παροχή ισχυρής τόνωσης της ζήτησης και της περαιτέρω ανάπτυξης λύσεων καθαρής κινητικότητας.\n- Σχέδιο δράσης και επενδυτικές λύσεις για τη διευρωπαϊκή ανάπτυξη υποδομών εναλλακτικών καυσίμων. Σκοπός είναι να καταστούν τα εθνικά σχέδια πιο φιλόδοξα, να αυξηθούν οι επενδύσεις και να βελτιωθεί η αποδοχή από την πλευρά των καταναλωτών.\n- Την αναθεώρηση της οδηγίας για τις συνδυασμένες μεταφορές, η οποία προωθεί τη συνδυασμένη χρήση διαφόρων τρόπων εμπορευματικών μεταφορών (π.χ. φορτηγά και τρένα), θα διευκολύνει τις εταιρείες στη διεκδίκηση κινήτρων και, κατά συνέπεια, θα τονώσει τη συνδυασμένη χρήση φορτηγών και τρένων, φορτηγίδων ή πλοίων για τη μεταφορά εμπορευμάτων.\n- Την οδηγία για τις υπηρεσίες επιβατικών μεταφορών με πούλμαν, η οποία θα τονώσει την ανάπτυξη λεωφορειακών συνδέσεων για μεγάλες αποστάσεις σε ολόκληρη την Ευρώπη, θα προσφέρει εναλλακτικές λύσεις για τη χρήση ιδιωτικών αυτοκινήτων και θα συμβάλει στην περαιτέρω μείωση των εκπομπών από τις μεταφορές και της κυκλοφοριακής συμφόρησης. Με την οδηγία αυτή θα παρασχεθούν επιπλέον επιλογές κινητικότητας, καλύτερης ποιότητας και πιο προσιτές οικονομικά, ιδίως για άτομα με χαμηλό εισόδημα.\n- Η πρωτοβουλία για τις μπαταρίες έχει στρατηγική σημασία για την ολοκληρωμένη βιομηχανική πολιτική της ΕΕ, προκειμένου τα οχήματα και άλλες μελλοντικές λύσεις κινητικότητας και τα κατασκευαστικά τους στοιχεία να εφευρίσκονται και να παράγονται στην ΕΕ.


Α Ν Τ Ι Λ Α Λ Ο Ι Ο Ρ Θ Ο Δ Ο Ξ Ι Α Σ: OΣΙΑ ΜΑΤΡΩΝΑ.\n20/10 Η ΟΣΙΑ ΜΑΤΡΩΝΑ.\n΄΄Τοις ερημικοίς άπαυστος ο Θείος πόθος εγγίνεται, κόσμου ούσι ματαίου εκτός΄΄. (Αναβ. αντιφ. Α΄ , ηχ. Α΄ ).\nΗ ανθρώπινη καρδιά, που καταφλέγεται από θεϊκό έρωτα αναζητεί τόπο και τρόπο για μία άμεση κοινωνία με τον Θεό. Κι η έρημος προσφέρεται για τέτοιες αναβάσεις, για παρόμοιες προσπελάσεις. Είναι ο χώρος, που μπορείς να εξασφαλίσεις τις προϋποθέσεις για Υψηλές Συναντήσεις. Είναι ο τόπος, που βοηθεί στην αυτοσυγκέντρωση, στην κάθαρση του νου, στην απάθεια της καρδιάς, στην θέωση.\nΗ έρημος στους κόλπους της ανάθρεψε μεγάλες οσιακές μορφές, Πνευματοφόρους Πατέρες, Θεοφόρες Μητέρες, γίγαντες της πίστεώς μας. Ανάμεσά τους ευδιάκριτη είναι και η Οσία ΜΑΤΡΩΝΑ.\nΜία ψυχή εκλεκτή, δυναμική, φλογερή. Μία ύπαρξη λαβωμένη από τα βέλη της αγάπης του Ιησού. Μία μορφή αγωνιστική στην ισάγγελη πολιτεία.\nΗ Χίος είναι η πατρίδα της. Οι γονείς της θεοσεβείς, πλούσιοι, πολύτεκνοι. Έβδομο παιδί τους η Μαρία. Από μικρή δέχεται χριστιανικά μηνύματα και νιώθει έντονα σκιρτήματα. Η γλυκιά θεϊκή μορφή σαγηνεύει την καρδιά της, κυριαρχεί στην σκέψη της. Πόθος της μύχιος η ολοκληρωτική αυτοπροσφορά της στον Κύριο.\nΗ επιθυμία της αντιτίθεται στα όνειρα των γονέων της. Γάμο με επίγειο νυμφίο θέλουν εκείνοι, με τον Ουράνιο Νυμφίο ποθεί η ίδια. Οι πιέσεις εντείνονται. Οι προτάσεις αλληλοδιαδέχονται. Κι η Μαρία παίρνει την ηρωϊκή απόφαση. Αναχωρεί άμεσα και κρυφά. Ένα βουνό της Χίου τη δέχεται. Μία σπηλιά είναι ο στίβος της. Εκεί μόνη με μόνο τον Θεό προσεύχεται ακατάπαυστα, αγρυπνεί επίμονα, νηστεύει αυστηρά, αγωνίζεται σκληρά, παλεύει υπομονετικά. Υποδουλώνει το σώμα στο πνεύμα και απελευθερώνεται. Η άσκηση συνεχίζεται εντατικά για αρκετό χρόνο.\nΟι γονείς την αναζητούν εναγώνια, την ανευρίσκουν με κόπο και την επαναφέρουν αναγκαστικά στο σπίτι.\nΗ Μαρία παραμένει σιωπηλά, υποτάσσεται ταπεινά, ζει συγκαταβατικά, αλλ’ αντιδρά δυναμικά στην αναμόχλευση του θέματος του γάμου. Η στάση της ανένδοτη επιφέρει την υποχώρηση των γονέων της. Κατευνάζονται τα πνεύματα, χαριτώνονται οι ψυχές κι η πρόταση γίνεται δεκτή, η επιθυμία σεβαστή.\nΗ Μαρία, με την ευχή των γονέων της τώρα, μοιράζει την κινητή περιουσία της σε πεντάρφανα παιδιά και αναχωρεί για το ασκητήριό της. Επί τρία χρόνια δίνει μάχες και σημειώνει νίκες λαμπρές.\nΟ Διάβολος κατατροπώνεται. Ο εαυτός της κυριαρχείται. Η πρόοδος εύσημη και αλματώδης. Ο Κύριος αγάλλεται για τις επιτυχίες της. Την προορίζει για το Κοινόβιο τώρα κι οδηγεί προς τα εκεί τα βήματά της. Ένα Μοναστήρι με τρεις Μοναχές τη δέχεται. Η Μαρία υποτάσσεται πρόθυμα και κείρεται Μοναχή ΜΑΤΡΩΝΑ σύντομα. Αθλείται και στην Κοινοβιακή αρένα με επιτυχία. Οι αρετές διαλάμπουν. Η Χριστοποίηση εμφανής. Η αγωνιστικότητα υποδειγματική. Η ζωή της μαρτυρία Χριστού προσελκύει κι άλλες ψυχές στον Μοναχισμό. Η Αδελφότητα μεγαλώνει. Κι η Ματρώνα διαθέτει και την ακίνητη περιουσία της για την ανέγερση Ναού, για την επέκταση της Μονής.\nΟ Σατανάς ωρύεται. Τα βέλη αστοχούν. Οι επιθέσεις αχρηστεύονται. Μηχανεύεται δόλια. Εμφανίζει χρυσό στα θεμέλια του Ναού. Στόχος του η αφιλαργυρία και η ταπείνωση της Ματρώνας. Επιζητεί την εμπλοκή της στα δίχτυα της φιλαργυρίας και της υπερηφανείας.\nΑλλ’ η Αγία έχει εμπειρίες της τακτικής του. Μάχεται με το αήττητο όπλο της προσευχής και εξουδετερώνει τα βόλια. Το χρυσάφι μετατρέπεται σε κάρβουνο κι ο Θεός δοξάζεται.\nΗ ανοικοδόμηση του Ναού συνεχίζεται πλέον απρόσκοπτα. Η Γερόντισσα εκδημεί και η Ματρώνα εκλέγεται παμψηφεί από την Αδελφότητα Ηγουμένη. Δέχεται ταπεινά τη νέα θέση κι αναλαμβάνει με φόβο Θεού τα καθήκοντά της. Άριστη χειραγωγός, στοργική μητέρα, απλανής οδηγός στα δύσβατα μονοπάτια της μοναχικής ζωής αναδεικνύεται.\nΕργάζεται άοκνα κι αθόρυβα. Σμιλεύει ψυχές και προετοιμάζει οικήτορες του Παραδείσου. Η ζωή της ακτινοβολεί. Οι πράξεις της φωτίζουν και καθοδηγούν. Η θαυματουργική της χάρη αδιαμφισβήτητη. Η παρρησία της δυνατή. Και νεκροί ανασταίνονται στις ένθερμες δεήσεις της.\n20 Οκτωβρίου 1462: Η επίγεια αποστολή της τελειώνει. Η Ουράνια απόλαυση αρχίζει. Ο Κύριος την προειδοποιεί. Ετοιμάζεται για την Συνάντηση. Τις Μοναχές νουθετεί, συγχωρεί, εύχεται και συγχωρείται. Κοινωνεί των Αχράντων Μυστηρίων και απέρχεται στα Ουράνια Σκηνώματα, για μία ατελεύτητη τρυφή του Παραδείσου.-\nΚόσμου την τερπνότητα έλιπες, έδραμες ευθέως προς ισάγγελλον στράτευμα. Ησκήθης επιπόνως, εδέχθης θείαν χάριν, ΜΑΤΡΩΝΑ Οσία Μήτερ, πάντων μνημόνευε.-